02014R1321 — ET — 02.12.2022 — 014.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI MÄÄRUS (EL) nr 1321/2014, 26 november 2014, õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta (uuesti sõnastatud) (EMPs kohaldatav tekst) (ELT L 362 17.12.2014, lk 1)

Muudetud:





Parandatud:









▼B

KOMISJONI MÄÄRUS (EL) nr 1321/2014,

26 november 2014,

õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta

(uuesti sõnastatud)

(EMPs kohaldatav tekst)







▼M2

Artikkel 1

Reguleerimisese ja -ala

Käesoleva määrusega kehtestatakse ühised tehnilised nõuded ja haldusmenetlused, et tagada järgmine:

a) selliste õhusõidukite, sh neile paigaldamiseks ette nähtud mis tahes komponendi, jätkuv lennukõlblikkus: i) mis on registreeritud liikmesriigis, välja arvatud juhul, kui nende regulatiivne ohutusjärelevalve on delegeeritud kolmandale riigile ja nende kasutaja ei ole ELi käitaja, või ii) mis on registreeritud kolmandas riigis ja mida kasutab ELi käitaja, kui nende regulatiivne ohutusjärelevalve on delegeeritud liikmesriigile;

b) selliste kolmandas riigis registreeritud õhusõidukite ja neile paigaldamiseks ette nähtud komponentide vastavus määruses (EÜ) nr 216/2008 jätkuva lennukõlblikkuse kohta sätestatud olulistele nõuetele, mille regulatiivset ohutusjärelevalvet ei ole delegeeritud liikmesriigile, kuid mille lennuettevõtja on võtnud kuivrendile kooskõlas Euroopa Parlamendi ja nõukogu määrusega (EÜ) nr 1008/2008 ( 1 ).

▼B

Artikkel 2

Mõisted

Määruse (EÜ) nr 216/2008 reguleerimisala piires kasutatakse järgmisi mõisteid:

(a) „õhusõiduk” – seade, mille tõstejõud atmosfääris moodustub õhu vastumõjul, välja arvatud maapinnalt põrkunud õhu vastumõjul;

(b) „volitatud lennundustehniline töötaja” – töötaja, kes vastutab õhusõiduki või mõne selle komponendi hooldusjärgse käitusse üleandmise eest;

(c) „komponent” – mootor, propeller, osa või seade;

(d) „jätkuv lennukõlblikkus” – kõik protsessid, millega tagatakse õhusõiduki vastavus kehtivatele lennukõlblikkusnõuetele kogu kasutusaja jooksul ning ohutuks käitamiseks vajalik seisukord;

(e) „JAA” – Joint Aviation Authorities (Ühinenud Lennuametid);

(f) „JAR” – Joint Aviation Requirements (ühtsed lennundusnõuded);

▼M2

(g) „ärilise lennutranspordi lend” – reisijate, lasti või posti transportimine õhusõidukiga tasu eest;

▼B

(h) „hooldus” – õhusõiduki või selle komponendi kapitaalremont, jooksev remont, ülevaatus, osade ja seadmete asendamine, modifitseerimine või defektide kõrvaldamine või eespool nimetatud toimingute mis tahes kombinatsioon, välja arvatud lennueelne ülevaatus;

(i) „organisatsioon” – füüsiline või juriidiline isik või juriidilise isiku osa. Organisatsioon võib olla asutatud mitmes kohas nii liikmesriikide territooriumil kui ka väljaspool seda;

(j) „lennueelne ülevaatus” – enne lendu tehtav ülevaatus, tagamaks et õhusõiduk on kavandatud lennuks valmis;

(k) „ELA1 õhusõiduk” – kõik järgmised Euroopa kerged mehitatud õhusõidukid: i) lennuk maksimaalse stardimassiga kuni 1 200 kg, mida ei liigitata keerukaks mootorõhusõidukiks; ii) purilennuk või mootorpurilennuk maksimaalse stardimassiga kuni 1 200 kg; iii) õhupall, mille õhku tõstmiseks kasutatava gaasi või kuuma õhu maht ei ole suurem kui 3 400 m3 kuumaõhu-õhupallide puhul, 1 050 m3 gaasiga täidetud õhupallide puhul ning 300 m3 ankurdatud ja gaasiga täidetud õhupallide puhul; iv) õhulaev, mis on ette nähtud kuni neljale sõitjale ning mille õhku tõstmiseks kasutatava gaasi või kuuma õhu maht ei ole suurem kui 3 400 m3 kuuma õhuga täidetud õhulaevade puhul ja 1 000 m3 gaasiga täidetud õhulaevade puhul;

▼M1

(ka) „ELA2 õhusõiduk” – kõik järgmised Euroopa kerged mehitatud õhusõidukid: i) lennuk maksimaalse stardimassiga (MTOM) kuni 2 000 kg, mida ei liigitata keerukaks mootorõhusõidukiks; ii) purilennuk või mootorpurilennuk maksimaalse stardimassiga kuni 2 000 kg; iii) õhupall; iv) kuumaõhulaev; v) gaasiga täidetud õhulaevad, mis vastavad kõikidele järgmistele tingimustele: — staatiline raskus muutub maksimaalselt 3 %; — tõukejõu vektor ei ole muudetav (v.a tõukejõu ümberpööramine); — tavapärase ja lihtsa konstruktsiooniga struktuur, juhtimissüsteem ja ballonetisüsteem ning — võimenduseta juhtimisseadmed; vi) ülikerge tiivikõhusõiduk;

▼B

(l) „LSA õhusõiduk” – kerge sportlennuk, millel on kõik järgmised näitajad: i) selle maksimaalne stardimass ei ületa 600 kg; ii) selle maksimaalne varisemiskiirus maandumiskonfiguratsioonis (VS0) ei ole rohkem kui 45 sõlme kalibreeritud õhkkiirust (CAS) õhusõiduki maksimaalse sertifitseeritud stardimassi ja kõige kriitilisema raskuskeskme asukoha juures; iii) sellel on koos piloodiga maksimaalselt kaks istekohta; iv) sellel on üks propelleriga mitteturbiinmootor; v) sellel on hermetiseerimata kabiin;

(m) „peamine tegevuskoht” – ettevõtja peakontor või registreeritud asukoht, kus toimub põhiline finantstegevus ja käesolevas määruses osutatud tegevuse juhtimine;

▼M2

(n) „kriitiline hooldusülesanne” – õhusõiduki süsteemi, mootori või propelleri või mõne selle osa kokkupaneku või rikkega seotud hooldusülesanne, mille täitmisel tehtav viga võiks otseselt mõjutada lennuohutust;

(o) „ärilised erilennud” – lennutegevus, mille suhtes kohaldatakse komisjoni määruse (EL) nr 965/2012 ( 2 ) III lisas esitatud ORO-osa SPO-alajao nõudeid;

(p) „piiratud lennutegevus” – muu õhusõiduki kui keeruka mootorõhusõidukiga tehtavad järgmised lennud: i) lennud, millega seotud kulud jagatakse eraisikute vahel, tingimusel et otseseid kulusid jagavad kõik õhusõidukis viibijad, kaasa arvatud piloot, ja et otseseid kulusid jagavate isikute arv ei ole suurem kui kuus; ii) võistlus- ja demonstratsioonlennud, tingimusel et kõnealuste lendude eest tasu maksmine ei hõlma enamat kui otseste kulude katmist, proportsionaalset panust iga-aastaste kulude kandmisse ning pädeva asutuse poolt kindlaks määratud väärtusega auhindu; iii) tutvustuslennud, langevarjuhüpped, purilennuki pukseerimine või vigurlennud, mida käitab komisjoni määruse (EL) nr 1178/2011 ( 3 ) kohaselt sertifitseeritud koolitusorganisatsioon, mille peamine tegevuskoht asub liikmesriigis, või lennuspordi või harrastuslennunduse edendamiseks loodud organisatsioon, tingimusel et õhusõidukit käitab organisatsioon või seda tehakse kuivrendilepingu alusel, et lennust ei saada organisatsioonist väljaspool jagatavat kasu ja et juhul, kui lennust võtab osa organisatsiooni mittekuuluv liige, moodustab selliste lendude käitamine ainult väikese osa organisatsiooni tegevusest. Käesoleva määruse kohaldamisel ei hõlma piiratud lennutegevus ärilise lennutranspordi lende ega ärilisi erilende;

(q) „tutvustuslend” – määruse (EL) nr 965/2012 artikli 2 punktis 9 määratletud tutvustuslend;

(r) „võistluslend” – määruse (EL) nr 965/2012 artikli 2 punktis 10 määratletud võistluslend;

(s) „demonstratsioonlend” – määruse (EL) nr 965/2012 artikli 2 punktis 11 määratletud demonstratsioonlend;

▼M13

(t) „juhtimissüsteemide ühtlustamine“ – koordineeritud protsess, mille käigus kahe või enama organisatsiooni juhtimissüsteemid suhtlevad omavahel ning jagavad teavet ja meetodeid, et saavutada ühised või järjepidevad ohutusalased ja nõuetele vastavuse jälgimisega seotud eesmärgid.

▼C2

Artikkel 3

Jätkuva lennukõlblikkuse nõuded

1. Artikli 1 punktis a osutatud õhusõidukite ja neile paigaldamiseks ette nähtud komponentide jätkuv lennukõlblikkus tagatakse kooskõlas I lisa (osa M) nõuetega, välja arvatud selliste lõike 2 esimeses lõigus loetletud õhusõidukite puhul, mille suhtes kohaldatakse Vb lisa (osa ML) nõudeid.

2. Vb lisa (osa ML) nõudeid kohaldatakse järgmiste muude õhusõidukite kui keerukate mootorõhusõidukite suhtes: a) lennukid maksimaalse stardimassiga kuni 2 730 kg; b) kuni neljale sõitjale ette nähtud tiivikõhusõidukid maksimaalse stardimassiga kuni 1 200 kg; c) muu ELA2 õhusõiduk.

Selliste esimese lõigu punktides a, b ja c osutatud õhusõidukite suhtes, mis on kantud määruse (EÜ) nr 1008/2008 kohaselt sertifitseeritud lennuettevõtja lennuettevõtja sertifikaadile, kohaldatakse I lisa (osa M) nõudeid.

3. Selleks et õhusõiduk oleks kantud määruse (EÜ) nr 1008/2008 kohaselt sertifitseeritud lennuettevõtja lennuettevõtja sertifikaadile, peab lõike 2 esimese lõigu punktides a, b ja c osutatud õhusõiduk vastama kõikidele järgmistele nõuetele: a) pädev asutus on asjaomase õhusõiduki hooldusprogrammi heaks kiitnud vastavalt I lisa (osa M) punktile M.A.302; b) õhusõidukile on tehtud punktis a osutatud hooldusprogrammi nõuetele vastav hooldus ja välja antud asjakohane hooldustõend kooskõlas II lisa (osa 145) punktidega 145.A.48 ja 145.A.50; c) õhusõidukile on tehtud lennukõlblikkuse kontroll ja välja antud uus lennukõlblikkuse kontrolli sertifikaat vastavalt I lisa (osa M) punktile M.A.901.

4. Erandina käesoleva artikli lõikest 1 tagatakse lennuluba omava ja artikli 1 punktis a osutatud õhusõiduki jätkuv lennukõlblikkus jätkuva lennukõlblikkuse alase erikorra alusel, mis on kindlaks määratud komisjoni määruse (EL) nr 748/2012 ( 4 ) I lisa (osa 21) kohaselt välja antud lennuloas.

▼M11

5. Artikli 1 punktis a osutatud õhusõidukite hooldusprogrammid, mis vastavad I lisa (osa M) punkti M.A.302 nõuetele, mida kohaldatakse enne 24. märtsi 2020, loetakse vastavaks I lisa (osa M) punkti M.A.302 või Vb lisa (osa ML) punkti ML.A.302 nõuetele (vastavalt vajadusele) kooskõlas lõigetega 1 ja 2.

▼C2

6. Käitajad tagavad artikli 1 punktis b osutatud õhusõidukite ja nendele paigaldavate komponentide jätkuva lennukõlblikkuse vastavalt Va lisa (osa T) nõuetele.

7. Selliste mitme turbopropellermootoriga lennukite jätkuv lennukõlblikkus, mille maksimaalne sertifitseeritud stardimass on kuni 5 700 kg, tagatakse vastavalt nõuetele, mida kohaldatakse muude õhusõidukite kui keerukate mootorõhusõidukite suhtes, nagu on sätestatud I lisa (osa M) punktides M.A.201, M.A.301, M.A.302, M.A.601 ja M.A.803, II lisa (osa 145) punktis 145.A.30, III lisa (osa 66) punktides 66.A.5, 66.A.30, 66.A.70 ning V ja VI liites, Vc lisa (osa CAMO) punktis CAMO.A.315, Vd lisa (osa CAO) punktis CAO.A.010 ja I liites, niivõrd, kuivõrd neid nõudeid kohaldatakse muude õhusõidukite kui keerukate mootorõhusõidukite suhtes.;

▼M11

Artikkel 4

Jätkuva lennukõlblikkusega seotud organisatsioonide sertifikaadid

1. Pädev asutus annab õhusõidukite ja neile paigaldatavate komponentide jätkuva lennukõlblikkusega, sealhulgas hooldamisega tegelevatele organisatsioonidele taotluse korral välja sertifikaadi vastavalt II lisas (osa 145), Vc lisas (osa CAMO) või Vd lisas (osa CAO) asjaomase organisatsiooni suhtes kohaldatavatele nõuetele.

2. Erandina lõikest 1 võib pädev asutus kuni 24. septembrini 2020 asjaomastele organisatsioonidele taotluse korral välja anda I lisa (osa M) F alajao ja G alajao nõuetele vastava sertifikaadi. Kõik I lisa (osa M) F alajao ja G alajao kohaselt välja antud sertifikaadid kehtivad kuni 24. märtsini 2022.

3. Hooldusorganisatsioonide sertifikaadid, mille liikmesriik on välja andnud või mida liikmesriik on tunnustanud kooskõlas nõukogu määruse (EMÜ) nr 3922/91 ( 5 ) II lisas osutatud JAR-145 sertifitseerimistingimusega ning mis kehtisid enne 29. novembrit 2003, loetakse käesoleva määruse II lisa (osa 145) kohaselt välja antuks.

4. Pädev asutus annab organisatsioonidele, kellel on I lisa (osa M) F alajao või G alajao või II lisa (osa 145) alusel välja antud kehtiv sertifikaat, taotluse korral välja sertifikaadi vormil 3-CAO, mis on sätestatud Vd lisa (osa CAO) I liites ja pärast seda teostab pädev asutus nende üle järelevalvet vastavalt Vd lisale (osa CAO).

Vd lisa (osa CAO) alusel välja antud sertifikaati omava organisatsiooni õigused on samad, mis I lisa (osa M) F alajao või G alajao või II lisa (osa 145) alusel välja antud sertifikaadi omanikul. Need õigused ei tohi siiski olla suuremad kui Vd lisa (osa CAO) A jaos osutatud organisatsiooni õigused.

Erandina Vd lisa (osa CAO) punktist CAO.B.060 on organisatsioonil aega kuni 24. märtsini 2022 kõrvaldada kõik Vd lisas (osa CAO) kehtestatud nõuete täitmisega seotud puudused, mida ei ole nimetatud I lisa (osa M) F alajaos või G alajaos või II lisas (osa 145).

Kui organisatsioon ei ole neid puudusi hiljemalt 24. märtsiks 2022 kõrvaldanud, tunnistatakse sertifikaat kehtetuks, peatatakse kas täielikult või osaliselt või selle suhtes kehtestatakse piirangud.

5. Pädev asutus annab organisatsioonidele, kellel on I lisa (osa M) G alajao alusel välja antud jätkuvat lennukõlblikkust korraldava organisatsiooni kehtiv sertifikaat, taotluse korral välja Vc lisa (osa CAMO) kohase sertifikaadi EASA vormil 14 ja pärast seda teostab pädev asutus nende üle järelevalvet vastavalt Vc lisale (osa CAMO).

Erandina Vc lisa (osa CAMO) punktist CAMO.B.350 võib organisatsioon kuni 24. märtsini 2022 kõrvaldada kõik Vc lisas (osa CAMO) kehtestatud nõuete täitmisega seotud puudused, mida ei ole nimetatud I lisa (osa M) G alajaos.

Kui organisatsioon ei ole neid puudusi hiljemalt 24. märtsiks 2022 kõrvaldanud, tunnistatakse sertifikaat kehtetuks, peatatakse kas täielikult või osaliselt või selle suhtes kehtestatakse piirangud.

6. Määruse (EL) nr 1321/2014 (nagu seda kohaldatakse enne 24. märtsi 2020) kohaselt välja antud sertifikaadid ja õhusõiduki hooldusprogrammi heakskiidud loetakse käesoleva määruse kohaselt välja antuks.

▼M12

7. Erandina II lisa (osa 145) punkti 145.B.350 alapunkti d alapunktidest 1 ja 2 võib II lisa (osa 145) kohaselt välja antud kehtiva sertifikaadiga hooldusorganisatsioon kõrvaldada kuni 2. detsembrini 2024 kõik komisjoni määruse (EL) 2021/1963 ( 6 ) II lisas kehtestatud nõuete täitmisega seotud puudused.

Kui asjaomane organisatsioon ei ole neid puudusi hiljemalt 2. detsembriks 2024 kõrvaldanud, tunnistatakse kõnealune sertifikaat kehtetuks, peatatakse kas täielikult või osaliselt või selle suhtes kehtestatakse piirangud.

▼B

Artikkel 5

Volitatud lennundustehnilised töötajad

▼M11

1. Volitatud lennundustehnilised töötajad peavad olema kvalifitseeritud vastavalt III lisa (osa 66) nõuetele, välja arvatud I lisa (osa M) punkti M.A.606 alapunktis h, punkti M.A.607 alapunktis b, punkti M.A.801 alapunktis c ja punktis M.A.803, Vb lisa (osa ML) punkti ML.A.801 alapunktis c ja punktis ML.A.803, Vd lisa (osa CAO) punkti CAO.A.040 alapunktis b ja punkti CAO.A.040 alapunktis c ning II lisa (osa 145) punkti 145.A.30 alapunktis j ja IV liites ette nähtud juhud.

▼B

2. Lennundustehniliste töötajate load (ja nendega seotud võimalikud tehnilised piirangud), mille liikmesriik on andnud välja või mida liikmesriik on tunnustanud kooskõlas JAA nõuete ja protseduuridega, ning mis kehtisid määruse (EÜ) nr 2042/2003 jõustumise ajal, loetakse käesoleva määruse alusel välja antuks.

3. Lennundustehnilistel töötajatel, kellele on antud III lisa (osa 66) kohane luba mingis kategoorias/alamkategoorias, loetakse olevat kõnealuse lisa punkti 66.A.20 alapunktis a kirjeldatud õigused, mis vastavad kõnealusele kategooriale/alamkategooriale. Loale uue kategooria/alamkategooria lisamisel loetakse kõnealuste uute õiguste saamiseks vajalikud teadmistealased baasnõuded täidetuks.

4. Volitatud lennundustehnilised töötajad, kellele antud luba hõlmab õhusõidukeid, mille puhul ei nõuta eraldi tüübipädevusmärget, võivad jätkuvalt kasutada oma õigusi kuni loa esmakordse uuendamise või muutmiseni seni, kuni loale kantakse III lisa (osa 66) punktis 66.B.125 kirjeldatud menetluse kohaselt kõnealuse lisa punktis 66.A.45 kindlaksmääratud tüübipädevusmärked.

5. Enne määruse (EL) nr 1149/2011 kohaldamist kohaldatud nõuetele vastavad konverteerimisaruanded ja eksamitulemuste arvestamise aruanded loetakse käesolevale määrusele vastavaks.

▼M5

6. Seni kuni käesolevale määrusele lisatakse konkreetsed nõuded, mida kohaldatakse komponentidega tegelevate volitatud lennundustehniliste töötajate suhtes, kohaldatakse jätkuvalt asjaomase liikmesriigi õigusaktidega kehtestatud nõudeid, v.a väljaspool liitu asuvate hooldusorganisatsioonide puhul, kelle kohta kinnitab nõuded amet.

▼M12

7. Pardainseneri loa omanikele enne 2. detsembrit 2022 II lisa (osa 145) jaotise 145.A.30 alapunkti j alapunkti 3 või 4 kohaselt välja antud piiratud kehtivusega hooldustõendite väljaandmise volitused kehtivad kuni nende kehtivusaja lõppemiseni või seni, kuni hooldusorganisatsioon need volitused tühistab.

▼B

Artikkel 6

Koolitajatele esitatavad nõuded

1. Artiklis 5 osutatud lennundustehniliste töötajate koolitamisega tegelevaid organisatsioone sertifitseeritakse kooskõlas IV lisaga (osa 147), andes neile õiguse: (a) korraldada tunnustatud baaskoolituskursusi; ja/või (b) korraldada tunnustatud tüübikoolituskursusi ja (c) korraldada eksameid ja (d) anda välja tunnistusi.

2. Hoolduskoolitust pakkuvate organisatsioonide sertifikaadid mille liikmesriik on andnud välja või mida liikmesriik on tunnustanud kooskõlas Ühinenud Lennuametite nõuete ja protseduuridega ning mis kehtisid määruse (EÜ) nr 2042/2003 jõustumise ajal, loetakse käesoleva määruse alusel välja antuks.

3. Tüübikoolituse õppekavadesse, mis on heaks kiidetud enne volitatud lennundustehniliste töötajate tüübipädevuskoolituse miinimumõppekava heakskiitmist vastavalt määrusele (EL) nr 748/2012 asjaomase tüübi kohta kehtestatud käitussobivuse andmetes, lisatakse kõnealuste käitussobivuse andmete kohustuslikus osas kindlaks määratud asjakohased elemendid hiljemalt 18. detsembriks 2017 või kahe aasta jooksul pärast käitussobivuse andmete heakskiitmist, olenevalt sellest, kumb kuupäev on hilisem.

Artikkel 7

Määrus (EÜ) nr 2042/2003 tunnistatakse kehtetuks.

Viiteid kehtetuks tunnistatud määrusele käsitatakse viidetena käesolevale määrusele ja neid loetakse vastavalt VI lisas esitatud vastavustabelile.

▼M6

Artikkel 7 a

Pädevad asutused

1. Kui liikmesriik määrab mitu üksust pädevateks asutusteks, millele antakse käesoleva määrusega hõlmatud isikute ja organisatsioonide sertifitseerimise ja järelevalvega seotud vajalikud volitused ja asjaomased kohustused, peavad täidetud olema järgmised nõuded: a) iga pädeva asutuse pädevusvaldkonnad peavad olema eelkõige kohustuste ja geograafiliste piiride osas selgelt määratletud; b) tõhusa sertifitseerimise ja järelevalve tagamiseks koordineerivad kõik käesoleva määrusega hõlmatud organisatsioonid ja isikud oma tegevust asjaomase pädevusvaldkonna raames.

2. Liikmesriigid tagavad, et pädeva asutuse töötajad ei anna välja sertifikaate ega täida järelevalveülesandeid juhul, kui on märke, mis näitavad, et sellega võib kaasneda otsene või kaudne huvide, eelkõige perekondlike või finantshuvide konflikt.

3. Vajaduse korral on pädevatel asutustel käesoleva määruse kohaste sertifitseerimis- või järelevalveülesannete täitmiseks õigus teha järgmist: a) kontrollida asjaomaseid dokumente, andmeid, protseduure ja kõiki muid sertifitseerimis- ja/või järelevalveülesande täitmisega seotud materjale; b) teha nendest dokumentidest, andmetest, eeskirjadest ja muudest materjalidest koopiaid või väljavõtteid; c) nõuda asjaomaste organisatsioonide kõikidelt töötajatelt kohapeal suulisi selgitusi; d) siseneda asjakohastesse ruumidesse, käitamiskohtadesse või transpordivahenditesse, mis kuuluvad eespool nimetatud isikutele või mida need isikud kasutavad; e) teha asjaomaste organisatsioonide kohta auditeid, uurimisi, hindamisi ja korraldada kontrolle, sealhulgas etteteatamata kontrolle; f) võtta või algatada asjakohaseid jõustamismeetmeid.

4. Lõikes 3 osutatud volitusi kasutatakse kooskõlas asjaomase liikmesriigi õigusnormidega.

▼B

Artikkel 8

Jõustumine

1. Käesolev määrus jõustub kahekümnendal päeval pärast selle avaldamist Euroopa Liidu Teatajas .

2. Erandina lõikest 1 võivad liikmesriigid otsustada mitte kohaldada: a) selliste kolbmootoriga hermetiseerimata lennukite hoolduse puhul, mille maksimaalne stardimass on kuni 2 000 kg ja mida ei kasutata ärilises lennutranspordis, kuni 28. septembrini 2014 nõuet, mille kohaselt volitatud lennundustehnilised töötajad peavad olema kvalifitseeritud vastavalt III lisale (osa 66) ning mis sisaldub järgmistes sätetes: — I lisa (osa M) punkti M.A.606 alapunkt g ja punkti M.A.801 alapunkti b alapunkt 2; — II lisa (osa 145) punkti 145.A.30 alapunktid g ja h; ▼M5 ————— ▼M2 c) selliste kolmandas riigis registreeritud õhusõidukite puhul, mille määruse (EÜ) nr 1008/2008 kohaselt lennutegevusloa saanud lennuettevõtjad on võtnud kuivrendile, kuni 25. augustini 2017 Va lisa nõudeid.

2a. Erandina lõikest 1 kohaldatakse määruses (EL) nr 965/2012 (muudetud määrusega (EL) nr 379/2014) ( 7 ) sätestatud nõudeid, mis käsitlevad ärilisteks erilendudeks ja ärilise lennutranspordi lendudeks (v.a määruse (EÜ) nr 1008/2008 kohaselt lennutegevusloa saanud lennuettevõtjate lennud) kasutatavaid õhusõidukeid alates 21. aprillist 2017.

Kuni selle ajani:

— I lisa punkti M.A.201 alapunkti f sätteid kohaldatakse selliste keerukate mootorõhusõidukite suhtes, mida kasutavad käitajad, kellelt liikmesriik nõuab ärilise lennutegevuse sertifikaadi olemasolu, kuid kellel ei ole määruse (EÜ) nr 1008/2008 kohast lennutegevusluba, ja äritegevuses osalevate sertifitseeritud koolitusorganisatsioonide suhtes;

— I lisa punkti M.A.201 alapunkti h sätteid kohaldatakse muude selliste õhusõidukite kui keerukate mootorõhusõidukite suhtes, mida kasutavad käitajad, kellelt liikmesriik nõuab ärilise lennutegevuse sertifikaadi olemasolu, kuid kellel ei ole määruse (EÜ) nr 1008/2008 kohast lennutegevusluba, ja äritegevuses osalevate sertifitseeritud koolitusorganisatsioonide suhtes;

— I lisa punkti M.A.306 alapunkti a sätteid kohaldatakse selliste õhusõidukite suhtes, mida kasutavad määruse (EÜ) nr 1008/2008 kohaselt lennutegevusloa saanud lennuettevõtjad või sellised käitajad, kellelt liikmesriik nõuab ärilise lennutegevuse sertifikaadi olemasolu;

— I lisa punkti M.A.801 alapunkti c sätteid kohaldatakse selliste ELA1 õhusõidukite suhtes, mida ei kasuta määruse (EÜ) nr 1008/2008 kohaselt lennutegevusloa saanud lennuettevõtjad ega äritegevuses osalevad sertifitseeritud koolitusorganisatsioonid;

— I lisa punkti M.A.803 alapunkti b sätteid kohaldatakse selliste keerukate mootorõhusõidukite suhtes maksimaalse stardimassiga kuni 2 730 kg ning selliste purilennukite, mootorpurilennukite või õhupallide suhtes, mida ei kasuta määruse (EÜ) nr 1008/2008 kohaselt lennutegevusloa saanud lennuettevõtjad, käitajad, kellelt liikmesriik nõuab ärilise lennutegevuse sertifikaadi olemasolu, ega äritegevuses osalevad sertifitseeritud koolitusorganisatsioonid;

— I lisa punkti M.A.901 alapunkti g sätteid kohaldatakse selliste ELA1 õhusõidukite suhtes, mida ei kasuta määruse (EÜ) nr 1008/2008 kohaselt lennutegevusloa saanud lennuettevõtjad, sellised käitajad, kellelt liikmesriik nõuab ärilise lennutegevuse sertifikaadi olemasolu, ega äritegevuses osalevad sertifitseeritud koolitusorganisatsioonid.

▼B

3. Kui liikmesriik kohaldab lõiget 2, teatab ta sellest komisjonile ja ametile.

4. ►M1 ◄ kohaldamist sooritatud baasteadmiste eksamite, põhikogemuste omandamise, teoreetilise tüübikoolituse ja sellekohaste eksamite, praktiliste harjutuste ja hindamiste, tüübieksamite ja töökohal tehtud koolituse tähtaegu hakatakse arvestama alates ►M1 ◄ kohaldamise alguskuupäevast. III lisa (osa 66) punktides 66.A.25 ja 66.A.30 ning III liites sätestatud, ennemäärusele (EL) nr 1149/2011kohaldamist sooritatud baasteadmiste eksamite, põhikogemuste omandamise, teoreetilise tüübikoolituse ja sellekohaste eksamite, praktiliste harjutuste ja hindamiste, tüübieksamite ja töökohal tehtud koolituse tähtaegu hakatakse arvestama alatesmäärusele (EL) nr 1149/2011kohaldamise alguskuupäevast.

▼M5 —————

▼M1

6. Erandina lõikest 1: a) võivad pädevad asutused või asjakohasel juhul organisatsioonid kuni 31. detsembrini 2015 jätkata määruse (EL) nr 1321/2014 I lisa (osa M) III liites või IV lisa (osa 147) II ja III liites kindlaks määratud sertifikaatide varasemate, enne 27. juulit 2015 kehtinud versioonide väljaandmist; b) jäävad enne 1. jaanuari 2016 välja antud sertifikaadid kehtima kuni nende muutmise, peatamise või kehtetuks tunnistamiseni.

▼M11 —————

▼M6 —————

▼B

Käesolev määrus on tervikuna siduv ja vahetult kohaldatav kõikides liikmesriikides.









I LISA

(Osa M)

▼M6

SISUKORD M.1 A JAGU — TEHNILISED NÕUDED A ALAJAGU — ÜLDSÄTTED M.A.101 Reguleerimisala B ALAJAGU — PÄDEVUS M.A.201 Kohustused M.A.202 Lennuohutust mõjutavatest juhtumitest teatamine C ALAJAGU — JÄTKUV LENNUKÕLBLIKKUS M.A.301 Jätkuva lennukõlblikkuse korraldamisega seotud ülesanded M.A.302 Õhusõiduki hooldusprogramm M.A.303 Lennukõlblikkusdirektiivid M.A.304 Muudatus- ja remonditööde tehniline normdokumentatsioon M.A.305 Õhusõiduki jätkuva lennukõlblikkuse kirjete süsteem M.A.306 Õhusõiduki tehnilise päeviku süsteem M.A.307 Õhusõiduki jätkuva lennukõlblikkuse kirjete üleandmine D ALAJAGU — HOOLDUSSTANDARDID M.A.401 Tehnilised normdokumendid M.A.402 Hoolduse tegemine M.A.403 Õhusõiduki defektid E ALAJAGU — KOMPONENDID M.A.501 Liigitamine ja paigaldamine M.A.502 Komponentide hooldamine M.A.503 Kapitaalremontide vahelise ressursiga osad ja ajaliselt piiratud kasutusega komponendid M.A.504 Komponentide eraldamine F ALAJAGU — HOOLDUSORGANISATSIOON M.A.601 Reguleerimisala M.A.602 Taotlemine M.A.603 Sertifikaadi ulatus M.A.604 Hooldusorganisatsiooni käsiraamat M.A.605 Tegevusruumid M.A.606 Nõuded töötajatele M.A.607 Volitatud lennundustehnilised töötajad ja lennukõlblikkust kontrollivad töötajad M.A.608 Komponendid, seadmed ja tööriistad M.A.609 Tehnilised normdokumendid M.A.610 Töökäsud M.A.611 Hooldusstandardid M.A.612 Õhusõiduki hooldustõend M.A.613 Komponendi hooldustõend M.A.614 Hooldustööde ja lennukõlblikkuse kontrolli kirjed M.A.615 Organisatsiooni õigused M.A.616 Organisatsiooni sisekontroll M.A.617 Muudatused sertifitseeritud hooldusorganisatsioonis M.A.618 Hooldusorganisatsiooni sertifikaadi kehtivus M.A.619 Puudused G ALAJAGU — JÄTKUVAT LENNUKÕLBLIKKUST KORRALDAV ORGANISATSIOON M.A.701 Reguleerimisala M.A.702 Taotlemine M.A.703 Sertifikaadi ulatus M.A.704 Jätkuva lennukõlblikkuse korraldamise käsiraamat M.A.705 Tegevusruumid M.A.706 Nõuded töötajatele M.A.707 Lennukõlblikkust kontrollivad töötajad M.A.708 Jätkuva lennukõlblikkuse korraldamine M.A.709 Dokumentatsioon M.A.710 Lennukõlblikkuse kontroll M.A.711 Organisatsiooni õigused M.A.712 Kvaliteedisüsteem M.A.713 Muudatused jätkuvat lennukõlblikkust korraldavas sertifitseeritud organisatsioonis M.A.714 Dokumentide säilitamine M.A.715 Jätkuvat lennukõlblikkust korraldava organisatsiooni sertifikaadi kehtivus M.A.716 Puudused H ALAJAGU — HOOLDUSTÕENDID M.A.801 Õhusõiduki hooldustõend M.A.802 Komponendi hooldustõend M.A.803 Omanik-piloodi volitus I ALAJAGU — LENNUKÕLBLIKKUSE KONTROLLI SERTIFIKAAT M.A.901 Õhusõiduki lennukõlblikkuse kontroll M.A.902 Lennukõlblikkuse kontrolli sertifikaadi kehtivus M.A.903 Õhusõiduki registrikannete üleviimine ELi piires M.A.904 ELi imporditud õhusõidukite lennukõlblikkuse kontrollimine M.A.905 Puudused B JAGU – MENETLUS PÄDEVATELE ASUTUSTELE A ALAJAGU — ÜLDSÄTTED M.B.101 Reguleerimisala M.B.102 Pädev asutus M.B.103 Puudused ja täitemeetmed – isikud M.B.104 Dokumentide säilitamine M.B.105 Vastastikune teabevahetus B ALAJAGU — PÄDEVUS M.B.201 Kohustused M.B.202 Ameti teavitamine C ALAJAGU — JÄTKUV LENNUKÕLBLIKKUS M.B.301 Õhusõiduki hooldusprogramm M.B.302 Erandid M.B.303 Õhusõiduki jätkuva lennukõlblikkuse jälgimine M.B.304 Kehtetuks tunnistamine, peatamine ja piirangute kehtestamine M.B.305 Õhusõiduki tehnilise päeviku süsteem D ALAJAGU — HOOLDUSSTANDARDID E ALAJAGU — KOMPONENDID F ALAJAGU — HOOLDUSORGANISATSIOON M.B.601 Taotlemine M.B.602 Esialgne sertifikaat M.B.603 Sertifikaadi väljaandmine M.B.604 Pidev järelevalve M.B.605 Puudused M.B.606 Muudatused M.B.607 Sertifikaadi kehtetuks tunnistamine, peatamine ja sellele piirangute kehtestamine G ALAJAGU — JÄTKUVAT LENNUKÕLBLIKKUST KORRALDAV ORGANISATSIOON M.B.701 Taotlemine M.B.702 Esialgne sertifikaat M.B.703 Sertifikaadi väljaandmine M.B.704 Pidev järelevalve M.B.705 Puudused M.B.706 Muudatused M.B.707 Sertifikaadi kehtetuks tunnistamine, peatamine ja sellele piirangute kehtestamine H ALAJAGU — HOOLDUSTÕENDID I ALAJAGU — LENNUKÕLBLIKKUSE KONTROLLI SERTIFIKAAT M.B.901 Soovituste hindamine M.B.902 Pädeva asutuse tehtav lennukõlblikkuse kontroll M.B.903 Puudused M.B.904 Teabevahetus I liide — Jätkuva lennukõlblikkuse korraldamise leping II liide — Komponendi hooldustõend — EASA vorm 1 III liide — Lennukõlblikkuse kontrolli sertifikaat — EASA vorm 15 ▼M12 IV liide — I lisa (osa M) F alajaos osutatud hooldusorganisatsioonide sertifitseerimisel kasutatav klassi- ja pädevusmärgete süsteem ▼C2 V liide — I lisa (osa M) F alajaos osutatud hooldusorganisatsiooni sertifikaat – EASA vorm 3-MF VI liide — I lisa (osa M) G alajaos osutatud jätkuvat lennukõlblikkust korraldava organisatsiooni sertifikaat – EASA vorm 14-MG VII liide — Keerulised hooldustööd VIII liide — Omanik-piloodi piiratud mahus hooldustööd

▼B

M.1

Käesolevas osas tähendab pädev asutus:

1. üksikute õhusõidukite jätkuva lennukõlblikkuse järelevalve ja lennukõlblikkuse kontrolli sertifikaatide väljaandmise puhul registreerijaliikmesriigi määratud asutus;

2. käesoleva lisa (osa M) A jao F alajaos määratletud hooldusorganisatsiooni tegevuse üle järelevalve teostamise puhul: i) selle liikmesriigi määratud asutus, kus asub organisatsiooni peamine tegevuskoht; ii) amet, kui organisatsiooni asukoht on kolmandas riigis;

▼M6

3. õhusõidukite hooldusprogrammide heakskiitmise puhul üks järgmistest: i) õhusõiduki registreerijaliikmesriigi määratud asutus; ii) üks järgmistest, kui registreerijaliikmesriik nõustub sellega enne õhusõiduki hooldusprogrammi heakskiitmist: a) selle liikmesriigi määratud asutus, kus asub käitaja peamine tegevuskoht, või kui käitajal ei ole peamist tegevuskohta, siis selle liikmesriigi määratud asutus, kus on käitaja asukoht või kus käitaja elab; ▼M8 b) asutus, mis teostab järelevalvet õhusõiduki jätkuvat lennukõlblikkust korraldava organisatsiooni üle või millega omanik on sõlminud piiratud lepingu vastavalt punkti M.A.201 alapunkti i alapunktile 3;

▼M8

4. käesoleva lisa (osa M) A jao G alajaos määratletud jätkuvat lennukõlblikkust korraldava organisatsiooni tegevuse üle järelevalve teostamise puhul: i) selle liikmesriigi määratud asutus, kus asub organisatsiooni peamine tegevuskoht, kui luba tegutseda jätkuvat lennukõlblikkust korraldava organisatsioonina ei sisaldu lennuettevõtja sertifikaadis; ii) käitaja liikmesriigi määratud asutus, kui luba tegutseda jätkuvat lennukõlblikkust korraldava organisatsioonina sisaldub lennuettevõtja sertifikaadis; iii) amet, kui organisatsiooni asukoht on kolmandas riigis.

▼M6 —————

▼B

A JAGU

TEHNILISED NÕUDED

A ALAJAGU

ÜLDSÄTTED

▼M6

M.A.101 Reguleerimisala

Käesolevas jaos on sätestatud meetmed, mida tuleb võtta õhusõiduki jätkuva lennukõlblikkuse tagamiseks, sealhulgas meetmed õhusõiduki hooldamiseks. Samuti sätestatakse selles tingimused, millele peavad vastama asjakohases tegevuses osalevad isikud või organisatsioonid.

▼B

B ALAJAGU

PÄDEVUS

M.A.201 Kohustused

▼M6

a) Õhusõiduki omanik vastutab õhusõiduki jätkuva lennukõlblikkuse eest ning tagab, et lennud sellega toimuvad üksnes juhul, kui on täidetud kõik järgmised nõuded: 1. õhusõidukit hoitakse lennukõlblikuna; 2. kogu käitamis- ja avariivarustus on paigaldatud nõuetekohaselt ning on töökorras või selle töökõlbmatus on selgelt tähistatud; 3. õhusõidukil on kehtiv lennukõlblikkussertifikaat; 4. õhusõidukit hooldatakse vastavalt õhusõiduki hooldusprogrammile, mis on kindlaks määratud punktis M.A.302.

▼B

b) Kui õhusõiduk on renditud, lähevad omaniku kohustused üle rendilevõtjale, kui: 1. rendilevõtja nimi on märgitud õhusõiduki registreerimisdokumendile; või 2. see on ette nähtud rendilepinguga. Kõik viited käesolevas osas omanikule hõlmavad viiteid nii omanikule kui ka vajaduse korral rendilevõtjale.

c) Iga hooldust tegev isik või organisatsioon vastutab tehtavate tööde eest.

▼M6

d) Lennueelse ülevaatuse rahuldava läbimise eest vastutab õhusõiduki kapten või juhul, kui õhusõidukit kasutab määruse (EÜ) nr 1008/2008 kohaselt lennutegevusloa saanud lennuettevõtja, õhusõiduki käitaja. Selle ülevaatuse peab tegema piloot või mõni teine kvalifitseeritud isik ning seda ei pea tegema sertifitseeritud hooldusorganisatsioon ega volitatud lennundustehnilised töötajad.

▼M8

e) Kui õhusõidukit kasutab määruse (EÜ) nr 1008/2008 ( 8 ) kohaselt lennutegevusloa saanud lennuettevõtja, vastutab jätkuva lennukõlblikkuse eest käitaja, kes peab tegema järgmist: 1) tagama, et lennud toimuvad vaid juhul, kui on täidetud alapunktis a sätestatud tingimused; 2) võtma vajalikud meetmed selle tagamiseks, et ta oleks sertifitseeritud (osana tema käitatavate õhusõidukitega seotud lennuettevõtja sertifikaadist) jätkuvat lennukõlblikkust korraldava organisatsioonina (CAMO) vastavalt Vc lisale (osa CAMO) või käesoleva lisa (osa M) G alajaole; 3) võtma vajalikud meetmed selle tagamiseks, et ta oleks sertifitseeritud vastavalt II lisale (osa 145) või sõlmima II lisa (osa 145) kohaselt sertifitseeritud organisatsiooniga kirjaliku lepingu vastavalt Vc lisa (osa CAMO) punkti CAMO.A.315 alapunktile c või käesoleva lisa (osa M) punkti M.A.708 alapunktile c.

▼M13

ea) Erandina alapunkti e alapunktist 2 võivad vähemalt kaks ühte ja samasse lennuettevõtjate ärirühmitusse kuuluvat käitajat anda vastutuse kõikide nende poolt käitatavate õhusõidukite jätkuva lennukõlblikkuse korraldamise eest üle ühele ja samale jätkuvat lennukõlblikkust korraldavale organisatsioonile (CAMO), tingimusel et on täidetud kõik järgmised nõuded: 1) asjaomane CAMO on sertifitseeritud eespool nimetatud õhusõidukite jätkuvat lennukõlblikkust korraldava organisatsioonina vastavalt Vc lisale (osa CAMO); 2) asjaomane CAMO kuulub eespool nimetatud käitajatega ühte ja samasse lennuettevõtjate ärirühmitusse; 3) asjaomane CAMO ja lennuettevõtja sertifikaadi omanik, kes ise ei ole õhusõiduki jätkuva lennukõlblikkuse korraldamiseks sertifitseeritud, sõlmivad käesoleva lisa I liite kohase lepingu; 4) asjaomase CAMO peamine tegevuskoht on territooriumil, mille suhtes kohaldatakse aluslepinguid; 5) lepingu sõlminud organisatsioonide individuaalsed juhtimissüsteemid on omavahel ühtlustatud.

eb) Erandina alapunkti e alapunktist 2 nähakse ette, et kui pärast lennuettevõtja sertifikaadi lõppemist või kehtetuks tunnistamist tekib olukord, kus lennuettevõtja, kellel on määruse (EÜ) nr 1008/2008 kohane lennutegevusluba ja kes kuulub lennuettevõtjate ärirühmitusse, ei vasta enam punkti M.A.201 alapunkti ea nõuetele, koostab asjaomane lennutegevusluba omav lennuettevõtja pädevat asutust rahuldava tegevuskava ja rakendab seda, et täita võimalikult kiiresti punkti M.A.201 alapunkti e alapunkti 2 nõuded.

▼M8

f) Keerukate mootoriga õhusõidukite puhul, mida kasutatakse ärilisteks erilendudeks või ärilise lennutranspordi lendudeks, mida teostavad muud kui määruse (EÜ) nr 1008/2008 kohaselt lennutegevusloa saanud lennuettevõtjad või määruse (EL) nr 1178/2011 ( 9 ) artiklis 10a osutatud äritegevuses osalevad sertifitseeritud koolitusorganisatsioonid (ATO) ja deklaratsiooni esitanud koolitusorganisatsioonid (DTO), peab käitaja tagama järgmise: 1) lennud toimuvad vaid juhul, kui on täidetud alapunktis a sätestatud tingimused; 2) jätkuva lennukõlblikkusega seotud ülesandeid täidab jätkuvat lennukõlblikkust korraldav organisatsioon (CAMO), mis on sertifitseeritud Vc lisa (osa CAMO) või käesoleva lisa (osa M) G alajao kohaselt; kui käitaja ei ole Vc lisa (osa CAMO) või käesoleva lisa (osa M) G alajao kohaselt sertifitseeritud jätkuvat lennukõlblikkust korraldav organisatsioon (CAMO), sõlmib ta nende ülesannete täitmiseks kirjaliku lepingu Vc lisa (osa CAMO) või käesoleva lisa (osa M) G alajao kohaselt sertifitseeritud organisatsiooniga vastavalt käesoleva lisa I liitele; 3) alapunktis 2 osutatud jätkuvat lennukõlblikkust korraldaval organisatsioonil (CAMO) on II lisa (osa 145) kohane õhusõidukite ja neile paigaldatavate komponentide hooldusorganisatsiooni sertifikaat või ta on vastavalt Vc lisa (osa CAMO) punkti CAMO.A.315 alapunktile c või käesoleva lisa (osa M) punkti M.A.708 alapunktile c sõlminud kirjaliku lepingu II lisa (osa 145) kohaselt sertifitseeritud organisatsioonidega.

g) Keerukate mootoriga õhusõidukite puhul, mis ei kuulu alapunktide e ja f alla, peab omanik tagama järgmise: 1) lennud toimuvad vaid juhul, kui on täidetud alapunktis a sätestatud tingimused; 2) jätkuva lennukõlblikkusega seotud ülesandeid täidab jätkuvat lennukõlblikkust korraldav organisatsioon (CAMO), mis on sertifitseeritud Vc lisa (osa CAMO) või käesoleva lisa (osa M) G alajao kohaselt; kui omanik ei ole Vc lisa (osa CAMO) või käesoleva lisa (osa M) G alajao kohaselt sertifitseeritud jätkuvat lennukõlblikkust korraldav organisatsioon (CAMO), sõlmib ta nende ülesannete täitmiseks kirjaliku lepingu Vc lisa (osa CAMO) või käesoleva lisa (osa M) G alajao kohaselt sertifitseeritud organisatsiooniga vastavalt käesoleva lisa I liitele; 3) alapunktis 2 osutatud jätkuvat lennukõlblikkust korraldaval organisatsioonil (CAMO) on II lisa (osa 145) kohane õhusõidukite ja neile paigaldatavate komponentide hooldusorganisatsiooni sertifikaat või ta on vastavalt Vc lisa (osa CAMO) punkti CAMO.A.315 alapunktile c või käesoleva lisa (osa M) punkti M.A.708 alapunktile c sõlminud kirjaliku lepingu II lisa (osa 145) kohaselt sertifitseeritud organisatsioonidega.

h) Muude õhusõidukite kui keerukate mootoriga õhusõidukite puhul, mida kasutatakse ärilisteks erilendudeks või ärilise lennutranspordi lendudeks, mida teostavad muud kui määruse (EÜ) nr 1008/2008 kohaselt lennutegevusloa saanud lennuettevõtjad või määruse (EL) nr 1178/2011 artiklis 10a osutatud äritegevuses osalevad sertifitseeritud koolitusorganisatsioonid (ATO) ja deklaratsiooni esitanud koolitusorganisatsioonid (DTO), peab käitaja tagama järgmise: 1) lennud toimuvad vaid juhul, kui on täidetud alapunktis a sätestatud tingimused; 2) jätkuva lennukõlblikkusega seotud ülesandeid täidab jätkuvat lennukõlblikkust korraldav organisatsioon (CAMO), mis on sertifitseeritud Vc lisa (osa CAMO) või käesoleva lisa (osa M) G alajao kohaselt, või kombineeritud lennukõlblikkust korraldav organisatsioon (CAO), mis on sertifitseeritud Vd lisa (osa CAO) kohaselt; kui käitaja ei ole Vc lisa (osa CAMO) või käesoleva lisa (osa M) G alajao kohaselt sertifitseeritud jätkuvat lennukõlblikkust korraldav organisatsioon (CAMO) või Vd lisa (osa CAO) kohaselt sertifitseeritud kombineeritud lennukõlblikkust korraldav organisatsioon (CAO), sõlmib ta nende ülesannete täitmiseks Vc lisa (osa CAMO) või käesoleva lisa (osa M) G alajao kohaselt sertifitseeritud CAMOga või Vd lisa (osa CAO) kohaselt sertifitseeritud CAOga kirjaliku lepingu vastavalt käesoleva lisa I liitele; ▼M11 3) alapunktis 2 osutatud jätkuvat lennukõlblikkust korraldav organisatsioon (CAMO) või kombineeritud lennukõlblikkust korraldav organisatsioon (CAO) on sertifitseeritud vastavalt II lisale (osa 145) või vastavalt käesoleva lisa (osa M) F alajaole või on sertifitseeritud CAOna, millel on õigus hooldustöid teha, või asjaomane CAMO või CAO on sõlminud kirjaliku lepingu organisatsiooniga, mis on sertifitseeritud vastavalt II lisale (osa 145) või vastavalt käesoleva lisa (osa M) F alajaole või Vd lisale (osa CAO) ja millel on õigus hooldustöid teha. ▼M8

i) Muude õhusõidukite kui keerukate mootoriga õhusõidukite puhul, mis ei kuulu alapunktide e ja h alla või mida kasutatakse piiratud lennutegevuseks, tagab omanik, et lennud toimuvad vaid juhul, kui on täidetud alapunktis a sätestatud tingimused. Selleks teeb omanik järgmist: 1) omistab punktis M.A.301 osutatud jätkuva lennukõlblikkuse korraldamisega seotud ülesanded I liite kohaselt sõlmitud kirjaliku lepingu alusel jätkuvat lennukõlblikkust korraldavale organisatsioonile (CAMO) või kombineeritud lennukõlblikkust korraldavale organisatsioonile (CAO) või 2) täidab neid ülesandeid ise või 3) täidab neid ülesandeid ise, v.a õhusõiduki hooldusprogrammi väljatöötamise ja heakskiitmisega seotud ülesanded, juhul kui neid ülesandeid täidab jätkuvat lennukõlblikkust korraldav organisatsioon (CAMO) või kombineeritud lennukõlblikkust korraldav organisatsioon (CAO) piiratud lepingu alusel, mis on sõlmitud vastavalt punktile M.A.302.

▼M2

j) Omanik/käitaja tagab, et pädeva asutuse volitatud isikule võimaldatakse juurdepääs omaniku/käitaja kõikidele rajatistele, õhusõidukitele või dokumentidele, mis on seotud tema tegevusega (sh allhanketegevusega), et teha kindlaks vastavus käesolevale osale.

▼M8

k) Kui lennuettevõtja sertifikaadis loetletud õhusõidukit kasutatakse mitteärilisteks lendudeks või erilendudeks vastavalt määruse (EL) nr 965/2012 III lisa punktile ORO.GEN.310 või VII lisa punktile NCO.GEN.104, peab käitaja tagama, et jätkuva lennukõlblikkusega seotud ülesandeid teostab vastavalt vajadusele kas asjaomase lennuettevõtja sertifikaadi omaniku jätkuvat lennukõlblikkust korraldav organisatsioon (CAMO), mis on sertifitseeritud Vc lisa (osa CAMO) või käesoleva lisa (osa M) G alajao kohaselt, või kombineeritud lennukõlblikkust korraldav organisatsioon (CAO), mis on sertifitseeritud Vd lisa (osa CAO) kohaselt.

▼M6

M.A.202 Lennuohutust mõjutavatest juhtumitest teatamine

a) Ilma, et see piiraks II lisas (osa 145) ja Vc lisas (osa CAMO) sätestatud aruandlusnõuete kohaldamist, teatab iga punkti M.A.201 kohaselt vastutav isik või organisatsioon õhusõiduki või selle komponendi igast kindlakstehtud seisundist, mis ohustab lennuohutust, (1) õhusõiduki registreerijaliikmesriigi määratud pädevale asutusele ja lisaks käitaja liikmesriigi määratud pädevale asutusele, kui käitaja liikmesriik ei ole sama, mis õhusõiduki registreerijaliikmesriik; (2) konstruktsioonitüübi või lisakonstruktsioonitüübi eest vastutavale organisatsioonile.

b) Alapunktis a osutatud teated tuleb edastada alapunktis a osutatud pädeva asutuse kehtestatud korras ja need peavad sisaldama kogu asjakohast teavet teate edastanud isikule või organisatsioonile teadaoleva seisundi kohta.

c) Kui õhusõiduki hooldust või lennukõlblikkuse kontrolli teostatakse kirjaliku lepingu alusel, on selle tegevuse eest vastutav isik või organisatsioon kohustatud teatama igast alapunktis a osutatud seisundist õhusõiduki omanikule ja käitajale ning lisaks asjaomasele CAMO-le või CAO-le, kui see ei ole sama isik.

d) See isik või organisatsioon edastab alapunktides a ja c osutatud teated võimalikult kiiresti, kuid hiljemalt 72 tunni jooksul alates hetkest, mil ta tegi kindlaks seisundi, mille kohta teade edastatakse, v.a juhul, kui erakorralised asjaolud seda takistavad.

e) Isik või organisatsioon esitab järelaruande, mis sisaldab üksikasjalikku kirjeldust meetmetest, mida see isik või organisatsioon kavatseb võtta, et vältida sarnaseid juhtumeid tulevikus, niipea kui need meetmed on kindlaks määratud. Järelaruanne esitatakse pädeva asutuse kehtestatud vormis ja viisil.

▼B

C ALAJAGU

JÄTKUV LENNUKÕLBLIKKUS

▼M6

M.A.301 Jätkuva lennukõlblikkuse korraldamisega seotud ülesanded

Õhusõiduki jätkuva lennukõlblikkuse ning käitamis- ja avariivarustuse töökõlblikkuse tagamiseks:

a) tehakse lennueelseid ülevaatusi;

b) kõrvaldatakse kõik õhusõiduki ohutut käitamist mõjutavad defektid ja vead kas punktis M.A.304 või punktis M.A.401 (vastavalt vajadusele) sätestatud normdokumentide kohaselt, võttes arvesse miinimumvarustuse loetelu ja konfiguratsioonist lubatud kõrvalekallete loetelu, kui sellised loetelud on olemas;

c) teostatakse kogu hooldus vastavalt õhusõiduki hooldusprogrammile, millele osutatakse punktis M.A.302;

d) kõigi hooldustööde kohta antakse välja hooldustõendid vastavalt H alajaole;

e) kõigi keerukate mootoriga õhusõidukite või määruse (EÜ) nr 1008/2008 kohaselt lennutegevusloa saanud lennuettevõtjate poolt kasutatavate õhusõidukite puhul analüüsitakse punktis M.A.302 osutatud heakskiidetud õhusõiduki hooldusprogrammi efektiivsust;

f) järgitakse kõiki kohaldatavaid (1) lennukõlblikkusdirektiive; (2) jätkuvat lennukõlblikkust mõjutavaid käitamisdirektiive; (3) ameti kehtestatud jätkuva lennukõlblikkuse nõudeid; (4) meetmeid, mida pädev asutus on nõudnud vahetu reaktsioonina ohutusprobleemile;

g) tehakse muudatus- ja remonditöid vastavalt punktile M.A.304;

h) esitatakse õhusõiduki kaptenile või määruse (EÜ) nr 1008/2008 kohaselt lennutegevusloa saanud lennuettevõtja kasutatava õhusõiduki korral käitajale massi ja balansseeringu aruanne, mis vastab õhusõiduki konfiguratsioonile;

i) vajaduse korral tehakse tehnilisi kontroll-lende.

M.A.302 Õhusõiduki hooldusprogramm

a) Iga õhusõiduki hooldamine korraldatakse kooskõlas õhusõiduki hooldusprogrammiga.

b) Õhusõiduki hooldusprogrammi ja selle edaspidised muudatused peab kinnitama pädev asutus.

c) ►M8 Kui õhusõiduki jätkuvat lennukõlblikkust korraldab jätkuvat lennukõlblikkust korraldav organisatsioon (CAMO) või kombineeritud lennukõlblikkust korraldav organisatsioon (CAO) või kui omaniku ja CAMO või CAO vahel on punkti M.A.201 alapunkti i alapunkti 3 kohaselt sõlmitud piiratud leping, võib õhusõiduki hooldusprogrammi ja selle muudatused heaks kiita kaudse heakskiitmise menetluse kaudu. Sel juhul kehtestab asjaomane jätkuvat lennukõlblikkust korraldav organisatsioon (CAMO) või kombineeritud lennukõlblikkust korraldav organisatsioon (CAO) kaudse heakskiitmise menetluse jätkuvat lennukõlblikkust korraldava organisatsiooni käsiraamatus, millele osutatakse Vc lisa punktis CAMO.A.300 või käesoleva lisa punktis M.A.704 või kombineeritud lennukõlblikkust korraldava organisatsiooni käsiraamatus, millele osutatakse Vd lisa punktis CAO.A.025, ja selle protseduuri peab kiitma heaks pädev asutus, kelle vastutusalasse asjaomane CAMO või CAO kuulub. ◄ Kaudse heakskiitmise protseduuri võib kasutada üksnes siis, kui asjaomase CAMO või CAO üle teostab järelevalvet õhusõiduki registreerijaliikmesriik, välja arvatud juhul, kui punkti M.1 alapunkti 3 kohaselt on sõlmitud kirjalik leping, millega kantakse vastutus õhusõiduki hooldusprogrammi heakskiitmise eest üle CAMO või CAO eest vastutavale pädevale asutusele.

d) Õhusõiduki hooldusprogramm peab vastama (1) pädeva asutuse välja antud juhenditele; (2) jätkuva lennukõlblikkuse korraldamise juhenditele, i) mille on välja andnud tüübisertifikaadi, piiratud tüübisertifikaadi, täiendava tüübisertifikaadi, oluliste remonditööde projekti kinnituse, ETSO loa või määruse (EL) nr 748/2012 I lisa (osa 21) alusel välja antud muu loa omanikud ning ii) mis on lisatud määruse (EL) nr 748/2012 I lisa (osa 21) punktis 21.A.90B või punktis 21.A.431B osutatud sertifitseerimistingimustele (kui see on kohaldatav); ▼M9 (3) määruse (EL) 2015/640 I lisa (osa 26) kohaldatavad sätted. ▼C2

e) Erandina alapunktist d võib õhusõiduki omanik või jätkuvat lennukõlblikkust korraldav organisatsioon kalduda kõrvale alapunkti d alapunktis 2 osutatud juhenditest ja näha õhusõiduki hooldusprogrammis ette pikendatud ajavahemikud, tuginedes alapunkti h kohaste piisavate läbivaatamiste käigus saadud andmetele. Kaudne heakskiitmine ei ole lubatud ohutusalaste ülesannete täitmise vaheliste ajavahemike pikendamise korral. Õhusõiduki omanik või jätkuvat lennukõlblikkust korraldav organisatsioon võib õhusõiduki hooldusprogrammis esitada ka täiendavaid juhendeid.

f) Õhusõiduki hooldusprogramm peab sisaldama kõikide hooldustööde üksikasju, sealhulgas nende tegemise sagedust ning lennutegevuse liigi ja spetsiifikaga seotud eriülesandeid.

g) Keerukate mootoriga õhusõidukite puhul, kui õhusõiduki hooldusprogramm põhineb hoolduse juhtrühma loogikal või seisundi jälgimisel, peab hooldusprogramm sisaldama töökindluse programmi.

h) Õhusõiduki hooldusprogramm vaadatakse kindlate ajavahemike järel läbi ja vajaduse korral tehakse selles asjakohaseid muudatusi. Läbivaatamised peavad tagama, et õhusõiduki hooldusprogramm on käitamise käigus saadud kogemustele tuginedes ja pädeva asutuse suuniseid arvestades jätkuvalt ajakohane ja põhjendatud, võttes arvesse ka uusi või muudetud hooldusjuhendeid, mille on andnud välja tüübisertifikaatide või täiendavate tüübisertifikaatide omanikud ja mis tahes muud organisatsioonid, kes avaldavad sellist teavet määruse (EL) nr 748/2012 I lisa (osa 21) alusel.

▼B

M.A.303 Lennukõlblikkusdirektiivid

Iga kehtivat lennukõlblikkusdirektiivi tuleb täita vastavalt sellest sätestatud nõuetele, välja arvatud juhul, kui amet on määranud teisiti.

▼M6

M.A.304 Muudatus- ja remonditööde tehniline normdokumentatsioon

Õhusõidukit või komponenti parandav isik või organisatsioon hindab võimalikke kahjustusi. Muudatus- ja remonditööde tegemisel lähtutakse vastavalt vajadusele järgmistest tehnilistest normdokumentidest:

a) dokumendid, mille on heaks kiitnud amet;

b) dokumendid, mille on heaks kiitnud määruse (EL) nr 748/2012 I lisa (osa 21) kohane projekteerimisorganisatsioon;

c) dokumendid, mis sisalduvad määruse (EL) nr 748/2012 I lisa (osa 21) punktis 21.A.90B või punktis 21.A.431B osutatud nõuetes.

M.A.305 Õhusõiduki jätkuva lennukõlblikkuse kirjete süsteem

a) Pärast iga hooldust kantakse punkti M.A.801 või punkti 145.A.50 (vastavalt vajadusele) kohane hooldustõend õhusõiduki jätkuva lennukõlblikkuse kirjete süsteemi niipea, kui võimalik, kuid hiljemalt 30 päeva pärast hoolduse lõpuleviimist.

b) Õhusõiduki jätkuva lennukõlblikkuse kirjete süsteem peab sisaldama järgmist: 1. kande kuupäev, õhusõiduki, mootori(te) ja/või propelleri(te) kumulatiivne kasutusaeg arvestatuna kohaldatava parameetri alusel; 2. allpool alapunktides c ja d kirjeldatud õhusõiduki jätkuva lennukõlblikkuse kirjed koos allpool alapunktis e kirjeldatud hooldustööde üksikasjalike kirjetega; 3. õhusõiduki tehniline päevik, kui see on punkti M.A.306 kohaselt nõutav.

c) Õhusõiduki jätkuva lennukõlblikkuse kirjed peavad sisaldama aktuaalset massi ja balansseeringu aruannet ning teavet hetkeseisu kohta seoses järgmisega: 1. lennukõlblikkusdirektiivid ja meetmed, mille pädev asutus on määranud vahetu reaktsioonina ohutusprobleemile; 2. muudatus- ja remonditööd; 3. vastavus õhusõiduki hooldusprogrammile; 4. ülekantud hooldustööd ja ülekantud defektide kõrvaldamine.

d) Õhusõiduki jätkuva lennukõlblikkuse kirjed peavad sisaldama teavet järgmiste komponentide hetkeseisu kohta: 1. kapitaalremontide vahelise ressursiga osad, sealhulgas iga asjaomase osa kumulatiivne kasutusaeg arvestatuna kohaldatava lennukõlblikkuse piirangu parameetri alusel, ning 2. ajaliselt piiratud kasutusega komponendid, sealhulgas asjaomaste komponentide kumulatiivne kasutusaeg pärast viimast õhusõiduki hooldusprogrammi kohast korralist hooldust, arvestatuna kohaldatava parameetri alusel.

e) Omanik või käitaja võtab kasutusele pädevale asutusele sobivas vormis süsteemi järgmiste dokumentide ja andmete säilitamiseks allpool kindlaksmääratud ajavahemike vältel: 1. õhusõiduki tehnilise päeviku süsteem: tehniline päevik või muud mahu ja üksikasjalikkuse poolest samaväärsed andmed, mis hõlmavad viimase kande tegemisele eelnevat 36-kuulist ajavahemikku; 2. hooldustõend ja hooldustööde üksikasjalikud kirjed, (i) mis näitavad vastavust lennukõlblikkusdirektiividele ja meetmetele, mille pädev asutus on määranud vahetu reaktsioonina õhusõiduki, mootori(te), propelleri(te) ja nende komponentidega (vastavalt vajadusele) seotud ohutusprobleemile, seni, kuni neis esitatud teave asendatakse mahu ja üksikasjalikkuse poolest samaväärse uue teabega, mis peab hõlmama vähemalt 36-kuulist ajavahemikku; (ii) mis näitavad vastavust punkti M.A.304 alusel kohaldatavatele tehnilistele normdokumentidele seoses õhusõiduki, mootori(te), propelleri(te) ja kõikide lennukõlblikkuse piirangutega hõlmatud komponentide muudatus- ja remonditööde hetkeseisuga ning (iii) milles on loetletud kõik õhusõiduki, mootori(te) ja propelleri(te) (vastavalt vajadusele) jätkuva lennukõlblikkuse tagamiseks vajalikud korralised hooldustööd või muud hooldustööd, seni, kuni neis esitatud teave asendatakse mahu ja üksikasjalikkuse poolest samaväärse uue teabega, mis peab hõlmama vähemalt 36-kuulist ajavahemikku; 3. teatavaid komponente käsitlevad andmed: (i) iga kapitaalremontide vahelise ressursiga osa kasutusajalugu käsitlevad andmed, mille alusel määratakse kindlaks lennukõlblikkuse piirangutele vastavuse hetkeseis; (ii) hooldustõend ja hooldustööde üksikasjalikud kirjed kõigi kapitaalremontide vahelise ressursiga osade ja ajaliselt piiratud kasutusega osade viimase korralise hoolduse ja võimaliku hilisema plaanivälise hoolduse teostamise kohta, seni, kuni kõnealusele korralisele hooldusele järgneb teine, töömahu ja põhjalikkuse poolest samaväärne korraline hooldus; asjaomased andmed peavad hõlmama vähemalt 36-kuulist ajavahemikku; ▼M11 (iii) hooldustõend ja omaniku kinnitus sellise komponendi vastuvõtmise kohta, mis on ELA2 õhusõidukile paigaldatud ilma EASA vormi 1 esitamata vastavalt määruse (EL) nr 748/2012 I lisa (osa 21) punkti 21.A.307 alapunkti b alapunktile 2; asjaomane teave peab hõlmama vähemalt 36-kuulist ajavahemikku; ▼C2 4. Dokumentide säilitusaeg õhusõiduki käitamise lõpetamise korral: (i) punkti M.A.305 alapunkti b alapunkti 1 kohaseid andmeid õhusõiduki, mootori(te) ja propelleri(te) kohta säilitatakse vähemalt 12 kuud; (ii) punkti M.A.305 alapunktide c ja d kohaseid aruandeid ja andmeid viimase hetkeseisu kohta säilitatakse vähemalt 12 kuud ning (iii) punkti M.A.305 alapunkti e alapunkti 2 alapunkti ii ja alapunkti e alapunkti 3 alapunkti i kohaseid kõige hiljutisemaid hooldustõendeid ja hooldustööde üksikasjalikke kirjeid säilitatakse vähemalt 12 kuud.

f) Isik või organisatsioon, kes vastutab jätkuva lennukõlblikkuse korraldamisega seotud ülesannete täitmise eest vastavalt punktile M.A.201, peab täitma õhusõiduki jätkuva lennukõlblikkuse kirjete süsteemi käsitlevaid nõudeid ja esitama kirjed taotluse korral pädevale asutusele.

g) Kõik kanded õhusõiduki jätkuva lennukõlblikkuse kirjete süsteemis peavad olema selged ja täpsed. Kui kannet on vaja parandada, tehakse parandus nii, et algkanne jääb selgelt näha.

▼M2

M.A.306 Õhusõiduki tehniline päevik

▼M6

a) Ärilise lennutranspordi, äriliste erilendude ja sertifitseeritud koolitusorganisatsioonide või deklaratsiooni esitanud koolitusorganisatsioonide ärilise lennutegevuse puhul kasutab käitaja lisaks punkti M.A.305 nõuetele tehnilise päeviku süsteemi, mis sisaldab iga õhusõiduki kohta järgmist teavet: ▼M2 1. teave iga lennu kohta, mida on vaja jätkuva lennuohutuse tagamiseks; 2. õhusõiduki kehtiv hooldustõend; 3. kehtiv hooldusdeklaratsioon õhusõiduki hoolduse seisu ja selle kohta, millal peab toimuma järgmine korraline hooldus ja plaaniväline hooldus, välja arvatud juhul, kui pädev asutus on andnud loa hoida seda deklaratsiooni mujal; 4. kõik kõrvaldamata ülekantud defektid, mis mõjutavad õhusõiduki käitamist, ning 5. kõik vajalikud andmed tehnilist toetust käsitlevate kokkulepete kohta.

▼M8

b) Õhusõiduki tehnilise päeviku süsteemi esmase versiooni kiidab heaks Vc lisa (osa CAMO) punkti CAMO.A.105 või käesoleva lisa (osa M) punkti M.1 või Vd lisa (osa CAO) punkti CAO.1 alapunkti 1 (vastavalt vajadusele) kohane pädev asutus. Selle süsteemi võimalikke edaspidiseid muudatusi hallatakse vastavalt punkti CAMO.A.300 alapunktile c või punkti M.A.704 alapunktidele b ja c või punkti CAO.A.025 alapunktile c.

▼M6 —————

▼B

M.A.307 Õhusõiduki jätkuva lennukõlblikkuse dokumentatsiooni üleandmine

▼M6

a) Omanik või käitaja tagab oma õhusõiduki alalise ülemineku korral teisele omanikule või käitajale, et punktis M.A.305 osutatud jätkuva lennukõlblikkuse kirjed ja (vajaduse korral) punktis M.A.306 osutatud tehnilise päeviku süsteem antakse samuti üle.

b) Kui omanik sõlmib jätkuva lennukõlblikkuse korraldamisega seotud ülesannete täitmiseks lepingu CAMOga või CAOga, tagab ta, et sellele organisatsioonile antakse üle punktis M.A.305 osutatud jätkuva lennukõlblikkuse kirjed.

c) Punkti M.A.305 alapunktis e sätestatud kirjete säilitamise tähtajad jäävad kehtima uue omaniku, käitaja, CAMO või CAO suhtes.

▼B

D ALAJAGU

HOOLDUSSTANDARDID

M.A.401 Tehnilised normdokumendid

a) Õhusõidukit hooldaval isikul või organisatsioonil peab hoolduse, kaasa arvatud muudatus- ja remonditööde tegemisel olema juurdepääs üksnes kehtivatele tehnilistele normdokumentidele ja kohustus neid kasutada.

▼M11

b) Käesoleva lisa tähenduses on kohaldatavad tehnilised normdokumendid järgmised: 1. kõik pädeva asutuse või ameti kehtestatud nõuded, protseduurid, standardid või andmed; 2. kohaldatavad lennukõlblikkusdirektiivid; 3. kohaldatavad jätkuva lennukõlblikkuse korraldamise juhised ja muud hooldusjuhised, mille on välja andnud tüübisertifikaadi või täiendava tüübisertifikaadi omanik või mis tahes muu organisatsioon, kes avaldab sellist teavet kooskõlas määruse (EL) nr 748/2012 I lisaga (osa 21); 4. komponentide puhul, mille on paigaldamiseks heaks kiitnud projekti omanik, kohaldatavad hooldusjuhised, mille on avaldanud komponendi valmistaja ja mis on projekti omanikule vastuvõetavad; 5. punkti 145.A.45 alapunkti d kohaselt välja antud kohaldatavad tehnilised normdokumendid.

▼B

c) Õhusõidukit hooldav isik või organisatsioon tagab, et kõik kehtivad tehnilised normdokumendid on ajakohased ja vajaduse korral kasutamiseks valmis. Ta loob töökaartide või töölehtede süsteemi ning kas kannab tehnilised normdokumendid täpselt nendele töökaartidele või töölehtedele või tagab, et on olemas täpne viide konkreetsetele hooldustöödele nendes tehnilistes normdokumentides.

▼M2

M.A.402 Hooldamine

Välja arvatud hooldustööd, mida teevad II lisa (osa 145) nõuete kohaselt sertifitseeritud hooldusorganisatsioonid, peavad hooldustöid tegevad isikud või organisatsioonid tegema järgmist:

a) olema ülesannete täitmiseks kvalifitseeritud vastavalt käesolevale osale;

b) tagama, et hooldustööde tegemiseks kasutatav ala on korras ning mustusest ja saastest puhas;

c) kasutama punktis M.A.401 osutatud tehnilistes normdokumentides kindlaksmääratud meetodeid, võtteid, standardeid ja juhendeid;

d) kasutama punktis M.A.401 osutatud tehnilistes normdokumentides kindlaksmääratud tööriistu, materjale ja seadmeid. Vajaduse korral tuleb tööriistad ja seadmed üle kontrollida ning ametlikult tunnustatud standardi järgi kalibreerida;

e) tagama, et hooldustöid tehakse punktis M.A.401 osutatud tehnilistes normdokumentides kindlaksmääratud keskkonnaalaseid piiranguid arvesse võttes;

f) tagama, et halva ilma või pikemate hooldustööde korral kasutatakse asjakohaseid ruume;

g) tagama, et minimeeritakse mitmekordsete vigade tekkimise oht hooldustööde ajal ja vigade kordumise oht identsetel hooldustöödel;

h) tagama, et kriitiliste hooldusülesannete järgne vigade lokaliseerimise meetod on kasutusele võetud;

i) viima pärast kõiki hooldustöid läbi üldkontrolli selle tagamiseks, et õhusõidukisse ega ühtki selle komponenti ei ole jäänud ühtki tööriista, seadet ega muud võõrkeha, ning et kõik teisaldatud juurdepääsu paneelid on tagasi paigaldatud.

▼B

M.A.403 Õhusõiduki defektid

a) Õhusõiduki iga defekt, mis ohustab tõsiselt lennuohutust, tuleb kõrvaldada enne järgmist lendu.

▼M12

b) Seda, kas õhusõiduki defekt ohustab tõsiselt lennuohutust, ning seega ka seda, millal ja kuidas see enne järgmist lendu kõrvaldada ja milliste defektide kõrvaldamise võib üle kanda, saavad käesoleva lisa punktis M.A.401 osutatud tehniliste normdokumentide abil otsustada üksnes selleks volitatud lennundustehnilised töötajad, kellele on osutatud käesoleva lisa punkti M.A.801 alapunkti b alapunktis 1 või F alajaos või II lisas (osa 145) või Vd lisas (osa CAO), või käesoleva lisa punkti M.A.801 alapunkti c kohaselt volitatud isik. See aga ei kehti juhul, kui piloodid või lennundustehnilised töötajad kasutavad minimaalvarustuse loetelu (MEL).

▼M2

c) Õhusõiduki iga defekt, mis ei ohusta tõsiselt lennuohutust, kõrvaldatakse võimalikult kiiresti pärast defekti esmakordset avastamist ning võttes arvesse tehnilistes normdokumentides või minimaalvarustuse loetelus sätestatud mis tahes piiranguid.

▼M6

d) Kõik defektid, mida ei ole enne lendu kõrvaldatud, registreeritakse punktis M.A.305 osutatud õhusõiduki jätkuva lennukõlblikkuse kirjete süsteemis või (vajaduse korral) punktis M.A.306 osutatud õhusõiduki tehnilise päeviku süsteemis.

▼B

E ALAJAGU

KOMPONENDID

▼M5

M.A.501 Liigitamine ja paigaldamine

a) Kõik komponendid tuleb liigitada järgmistesse kategooriatesse: ▼M11 (1) rahuldavas seisukorras komponendid, mille kohta on välja antud hooldustõend EASA vormil 1 või sellega samaväärne dokument ning mis on tähistatud kooskõlas määruse (EL) nr 748/2012 I lisa (osa 21) Q alajaoga, kui määruse (EL) nr 748/2012 I lisa (osa 21) punktis 21.A.307 või käesolevas lisas (osa M) või Vd lisas (osa CAO) ei ole kindlaks määratud teisiti; ▼M5 (2) kasutuskõlbmatud komponendid, mida tuleb hooldada kooskõlas käesoleva määrusega; ▼M6 (3) komponendid, mis on liigitatud praakkomponentideks, kuna nende ettenähtud kasutusiga on ületatud või neil on parandamatud defektid; ▼M5 (4) õhusõidukite, mootorite, propellerite või õhusõidukite muude komponentide standardvaruosad, kui need on kindlaks määratud tehnilistes normdokumentides ja nendega on kaasas tõend nende vastavuse kohta kohaldatavale standardile; (5) hoolduses kasutatavad toor- ja tarbimisvalmis materjalid, kui organisatsioon on veendunud, et need vastavad nõutavatele spetsifikatsioonidele ja nende päritolu on asjakohaselt jälgitav. Iga materjaliga peavad kaasas olema dokumendid, mis on selle materjaliga otseselt seotud ja mille hulgas on deklaratsioon spetsifikatsioonile vastavuse kohta ning tootja ja tarnija andmed;

b) komponendid, standardvaruosad ja materjalid paigaldatakse õhusõidukile või selle komponendile ainult juhul, kui need on rahuldavas seisukorras, kuuluvad ühte alapunktis a loetletud kategooriasse ja kui asjaomane komponent, standardvaruosa või materjal on kohaldatavates tehnilistes normdokumentides konkreetselt märgitud.

▼M11

M.A.502 Komponentide hooldamine

a) Muid kui määruse (EL) nr 748/2012 I lisa (osa 21) punkti 21.A.307 alapunkti b alapunktides 2–6 osutatud komponente hooldavad hooldusorganisatsioonid, mis on sertifitseeritud kooskõlas käesoleva lisa F alajaoga, II lisaga (osa 145) või Vd lisaga (osa CAO) (vastavalt vajadusele).

b) Erandina alapunktist a võivad õhusõidukile paigaldatud komponente hooldada õhusõidukite hooldusorganisatsioonid, mis on sertifitseeritud kooskõlas käesoleva lisa F alajaoga, II lisaga (osa 145) või Vd lisaga (osa CAO), või punkti M.A.801 alapunkti b alapunktis 1 osutatud volitatud lennundustehnilised töötajad. Selliseid hooldustöid tuleb teha kooskõlas õhusõiduki tehniliste normdokumentidega või pädeva asutuse nõusoleku korral kooskõlas komponendi tehniliste normdokumentidega. Sellised õhusõidukite hooldusorganisatsioonid või volitatud lennundustehnilised töötajad võivad komponendi hoolduseks ajutiselt eemaldada, et hooldustöid oleks parem teha, välja arvatud juhul, kui eemaldamine tingib vajaduse lisahoolduse järele. Käesoleva alapunkti kohaselt tehtud hoolduse puhul ei anta välja EASA vormi 1 ning selle suhtes kohaldatakse punktis M.A.801 sätestatud nõudeid õhusõiduki hooldustõendi väljaandmise kohta.

c) Erandina alapunktist a võivad mootorile või abijõuseadmele paigaldatud komponente hooldada mootorite hooldusorganisatsioonid, mis on sertifitseeritud kooskõlas käesoleva lisa F alajaoga, II lisaga (osa 145) või Vd lisaga (osa CAO). Selliseid hooldustöid tuleb teha kooskõlas mootori või abijõuseadme tehniliste normdokumentidega või pädeva asutuse nõusoleku korral kooskõlas komponendi tehniliste normdokumentidega. Selline B-klassi pädevusmärkega organisatsioon võib komponendi hoolduseks ajutiselt eemaldada, et hooldustöid oleks parem teha, välja arvatud juhul, kui eemaldamine tingib vajaduse lisahoolduse järele.

d) Määruse (EL) nr 748/2012 I lisa (osa 21) punkti 21.A.307 alapunkti b alapunktis 2 osutatud komponente, mis on õhusõidukile paigaldatud või hooldustööde hõlbustamiseks ajutiselt eemaldatud, hooldavad õhusõidukite hooldusorganisatsioonid, mis on sertifitseeritud käesoleva lisa F alajao, II lisa (osa 145) või Vd lisa (osa CAO) kohaselt (vastavalt vajadusele), punkti M.A.801 alapunkti b alapunktis 1 osutatud volitatud lennundustehnilised töötajad või punkti M.A.801 alapunkti b alapunktis 2 osutatud omanik-piloot. Käesoleva punkti kohaselt tehtud hoolduse puhul ei anta välja EASA vormi 1 ning selle suhtes kohaldatakse punktis M.A.801 sätestatud nõudeid õhusõiduki hooldustõendi väljaandmise kohta.

e) Määruse (EL) nr 748/2012 I lisa (osa 21) punkti 21.A.307 alapunkti b alapunktides 3–6 osutatud komponente hooldavad alapunktis a osutatud hooldusorganisatsioonid või mis tahes muud isikud või organisatsioonid ning need antakse kasutusse hooldustööde lõpetamise deklaratsiooniga, mille annab välja hooldustööd teinud isik või organisatsioon. Hooldustööde lõpetamise deklaratsioon sisaldab vähemalt tehtud hooldustööde põhilisi üksikasju, hooldustööde lõpuleviimise kuupäeva ning deklaratsiooni välja andnud organisatsiooni või isiku andmeid. Seda käsitletakse hooldatud komponendi hooldustööde kirjena ning samaväärsena EASA vormiga 1.

▼M6

M.A.503 Kapitaalremontide vahelise ressursiga osad ja ajaliselt piiratud kasutusega komponendid

▼M8

a) Paigaldatud kapitaalremontide vahelise ressursiga osad ja ajaliselt piiratud kasutusega komponendid ei või ületada ettenähtud kasutusea piiri, mis on kindlaks määratud õhusõiduki hooldusprogrammis ja lennukõlblikkusdirektiivides, välja arvatud punkti M.A.504 alapunktis b sätestatud juhtudel.

▼C2

b) Ettenähtud kasutusea lõppedes tuleb komponent õhusõidukist eemaldada kas hoolduseks või kapitaalremontide vahelise ressursiga osade puhul kõrvaldamiseks.

▼M5

M.A.504 Komponentide eraldamine

a) Kasutuskõlbmatud ja praakkomponendid eraldatakse kasutuskõlblikest komponentidest, standardvaruosadest ja materjalidest.

▼M6

b) Praakkomponente ei tohi lubada liikuda tagasi komponentidega varustamise süsteemi, välja arvatud juhul, kui nende ettenähtud kasutusiga on pikendatud või nende remontimise viis on heaks kiidetud kooskõlas määrusega (EL) nr 748/2012.

▼B

F ALAJAGU

HOOLDUSORGANISATSIOON

▼M2

M.A.601 Reguleerimisala

Käesolevas alajaos on kehtestatud nõuded, mida organisatsioon peab täitma, et saada luba selliste õhusõidukite ja nendele paigaldatavate komponentide hooldamiseks, mis ei kuulu keerukate mootoriga õhusõidukite hulka ja mida kasutavad muud kui määruse (EÜ) nr 1008/2008 kohaselt lennutegevusloa saanud lennuettevõtjad, või et kõnealust luba pikendataks.

▼B

M.A.602 Taotlemine

Hooldusorganisatsiooni sertifikaadi väljaandmist või muutmist taotletakse pädeva asutuse kehtestatud vormis ja viisil.

M.A.603 Sertifikaadi ulatus

▼M6

a) Käesoleva alajao kohastes tegevustes osaleval organisatsioonil on lubatud tegutseda üksnes pädeva asutuse väljaantud sertifikaadi alusel. Selleks kasutab pädev asutus V liites esitatud näidist.

b) Sertifikaadiga hõlmatud tööde maht peab olema kindlaks määratud hooldusorganisatsiooni käsiraamatus vastavalt punktile M.A.604. Hooldusorganisatsioonide sertifitseerimisel kasutatavad klassid ja pädevusmärked on esitatud käesoleva osa IV liites.

▼B

c) Sertifitseeritud hooldusorganisatsioon võib vastavalt oma käsiraamatule valmistada kooskõlas tehniliste normdokumentidega piiratud koguses osi kasutamiseks tööks omaenda ruumides.

M.A.604 Hooldusorganisatsiooni käsiraamat

a) Hooldusorganisatsioon koostab käsiraamatu, mis sisaldab vähemalt järgmist teavet: ▼M6 1. punkti M.A.606 alapunkti a kohaselt ametisse nimetatud vastutava juhi allkirjastatud kinnitus selle kohta, et organisatsioon tegutseb pidevalt kooskõlas käesoleva lisa (osa M) või Vb lisa (osa ML) (vastavalt vajadusele) nõuetega ja käsiraamatuga; ▼B 2. organisatsiooni poolt tehtavate tööde maht; ning 3. punkti M.A.606 alapunktis b osutatud isiku(te) ametinimetus(ed) ja nimi (nimed); ning 4. punkti M.A.606 alapunktis b osutatud isiku(te) omavahelisi vastutussuhteid kirjeldav joonis; ning ▼M8 5. volitatud lennundustehniliste töötajate ja (vajaduse korral) lennukõlblikkust kontrollivate töötajate nimekiri, kuhu on märgitud ka nende volituste ulatus, ning ▼M1 6. hooldustööde tegemise asukohtade nimekiri koos ruumide üldise kirjeldusega ja ▼B 7. kord, mille järgi hooldusorganisatsioon tagab käesoleva osa täitmist; ning 8. hooldusorganisatsiooni käsiraamatu muutmise kord.

b) Hooldusorganisatsiooni käsiraamatu ja selle muudatused kiidab heaks pädev asutus.

c) Alapunkti b sätetest olenemata võidakse käsiraamatu väiksemaid muudatusi kiita heaks teatava protseduuri teel (edaspidi „kaudne heakskiitmine”).

M.A.605 Tegevusruumid

Organisatsioon tagab, et:

a) Kõikide plaanijärgsete tööde tegemiseks on eraldatud ruumid ning eritöökojad ja -ruumid on vajaduse korral isoleeritud, et vältida saastamist ja kaitsta keskkonda.

b) Kõikide plaanijärgsete tööde juhtimiseks, kaasa arvatud eelkõige hooldustööde kirjete tegemiseks on eraldatud kontoriruumid.

c) Komponentide, seadmete, tööriistade ja materjalide hoidmiseks on eraldatud kindlad hoiuruumid. Hoidmisel tuleb tagada, et kasutuskõlbmatud komponendid ja materjalid on eraldatud kõikidest muudest komponentidest, materjalidest, seadmetest ja tööriistadest. Hoidmine toimub tootja poolt etteantud tingimustel ning juurdepääs hoiuruumidele antakse ainult volitatud töötajatele.

M.A.606 Nõuded töötajatele

a) Organisatsioon nimetab ametisse tegevjuhi, kes vastutab organisatsiooni esindajana selles eest, et kõik kliendi poolt tellitud hooldustööd on rahastatud ning läbi viidud käesoleva osa nõuete kohaselt.

b) Ametisse nimetatakse isik või isikute rühm, kes vastutab selle eest, et organisatsioon täidab alati käesoleva alajao nõudeid. See isik või isikute rühm allub tegevjuhile.

c) Kõikidel alapunktis b osutatud isikutel peavad olema asjakohased õhusõiduki ja/või komponentide hooldamisega seotud teadmised, taust ja kogemused.

d) Organisatsioonil on tavapäraste eeldatavate lepinguliste tööde tegemiseks asjakohased töötajad. Ajutiselt rakendatavaid tööettevõtjaid tohib kasutada ebatavaliste lepinguliste tööde tegemiseks ja üksnes töötajatena, kellel ei ole volitust anda välja hooldustõendeid.

▼M8

e) Kõikide õhusõiduki hooldusega ja lennukõlblikkuse kontrollimisega tegelevate töötajate kvalifikatsioon peab olema tõendatud ja dokumenteeritud.

▼B

f) Töötajad, kes teevad eritöid, nagu näiteks keevitamist, mittepurustavaid katseid/kontrolle (välja arvatud värvimeetodil), peavad olema kvalifitseeritud vastavalt mõnele ametlikult tunnustatavale standardile.

▼M5

g) Hooldusorganisatsioonil peab olema piisaval arvul volitatud lennundustehnilisi töötajaid, et anda õhusõidukitele ja komponentidele välja punktides M.A.612 ja M.A.613 osutatud hooldustõendeid. Töötajad peavad vastama järgmistele nõuetele: 1. õhusõidukite puhul III lisa (osa 66) nõuetele; 2. komponentide puhul käesoleva määruse artikli 5 lõike 6 nõuetele.

▼B

h) Erandina alapunktist g võib organisatsioon kasutada kooskõlas järgmiste sätetega kvalifitseeritud volitatud lennundustehnilisi töötajaid, kui osutatakse tehnilist toetust äritegevusega seotud käitajatele, tingimusel et vastavad protseduurid on käsiraamatu ühe osana heaks kiidetud. 1. Lennukõlblikkusdirektiivi puhul, mis näeb ette korduvaid lennueelseid lennukõlblikkuskontrolle ja konkreetselt, et seda eeskirja tohib täita lennumeeskond, võib organisatsioon õhusõiduki komandörile asjaomase lennumeeskonna loa põhjal välja anda volitatud lennundustehniliste töötajate piiratud kehtivusega loa, tingimusel et organisatsioon tagab, et kõnealune isik on saanud piisavalt praktilist väljaõpet, et täita lennukõlblikkusdirektiivi vastavalt kehtivatele nõuetele. ▼C1 2. Kui õhusõidukit käitatakse eemal hooldusteenust pakkuvast asukohast, võib organisatsioon õhusõiduki komandörile asjaomase lennumeeskonna loa põhjal välja anda volitatud lennundustehniliste töötajate piiratud kehtivusega loa, tingimusel et organisatsioon tagab, et kõnealune isik on saanud piisavalt praktilist väljaõpet, et täita see ülesanne vastavalt kehtivatele nõuetele.

▼M8

i) Organisatsioonil, kes kontrollib äriliseks lennutranspordiks mittekasutatavate ELA1 õhusõidukite lennukõlblikkust ja annab välja asjakohaseid lennukõlblikkuse kontrolli sertifikaate vastavalt Vb lisa (osa ML) punktile ML.A.903, peavad olema lennukõlblikkust kontrollivad töötajad, kelle volitused ja kvalifikatsioon peavad vastama kõikidele järgmistele nõuetele: 1. neil on vastava õhusõiduki volitatud lennundustehnilise töötaja luba; 2. neil on vähemalt kolm aastat volitatud lennundustehnilise töötaja kogemust; 3. nad on kontrollitava õhusõiduki jätkuva lennukõlblikkuse korraldamise menetlusest sõltumatud või neil on kontrollitava õhusõiduki jätkuva lennukõlblikkuse korraldamise menetluse üldine ametivolitus; 4. nad on omandanud käesoleva lisa (osa M) C alajao või Vb lisa (osa ML) C alajao kohased teadmised; 5. nad on tõendatult omandanud teadmised hooldusorganisatsiooni poolt lennukõlblikkuse kontrollimiseks ja lennukõlblikkuse kontrolli sertifikaadi väljaandmiseks kasutatavate menetluste kohta; 6. pädev asutus on nad ametlikult heaks kiitnud pärast seda, kui nad on pädeva asutuse või asjaomase organisatsiooni lennukõlblikkuskontrollitöötajate järelevalve all pädeva asutuse kinnitatud protseduuri kohaselt rahuldavalt sooritanud lennukõlblikkuskontrolli; 7. nad on viimase 12-kuulise ajavahemiku jooksul sooritanud vähemalt ühe lennukõlblikkuskontrolli.

▼M1

M.A.607 Volitatud lennundustehnilised töötajad ja lennukõlblikkust kontrollivad töötajad

▼B

a) Peale punkti M.A.606 alapunktis g sätestatu võivad volitatud lennundustehnilised töötajad oma õigusi kasutada üksnes siis, kui organisatsioon on taganud, et: ▼M6 1. volitatud lennundustehnilised töötajad saavad tõendada, et nad vastavad III lisa (osa 66) punkti 66.A.20 alapunktis b sätestatud nõuetele või kui see on nimetatud lisa kohaselt nõutav, siis liikmesriigi õigusaktide nõuetele; ▼B 2. volitatud lennundustehnilistel töötajatel on piisavalt teadmisi hooldatava õhusõiduki ja/või selle komponendi või komponentide kohta ning samuti organisatsiooni protseduuride kohta.

b) Järgmistel ettenägematutel juhtudel, kui õhusõiduk maandatakse mujal kui oma põhibaasis, kus ei ole asjakohaseid volitatud lennundustehnilisi töötajaid, võib hooldusorganisatsioon, kellega on sõlmitud leping tehnilise toetuse pakkumise kohta, anda välja erandvolituse hooldustõendite väljaandmiseks: 1. ühele oma töötajatest, kellel on sarnase tehnilise varustuse, konstruktsiooni ja süsteemidega õhusõidukitüübi kvalifikatsioon; või 2. isikule, kellel on vähemalt kolm aastat hoolduskogemusi ning Rahvusvahelise Tsiviillennunduse Organisatsiooni (ICAO) kehtiv lennundustehnilise töötaja luba, mis on antud välja selle õhusõidukitüübi kohta, mille kohta on vaja hooldustõendeid välja anda, tingimusel et samas kohas ei ole ühtki käesoleva osa alusel sertifitseeritud organisatsiooni ning organisatsioonil, kellega on leping sõlmitud, on olemas tõendid selle isiku kogemuste ja loa kohta. ►M1 Igal sellisel juhul tuleb seitsme päeva jooksul pärast eespool nimetatud volituse väljaandmist teatada sellest pädevale asutusele. ◄ Hooldustõendite väljaandmise erandvolituse välja andnud sertifitseeritud hooldusorganisatsioon tagab, et kõik hooldustööd, mis võivad mõjutada lennuohutust, kontrollitakse üle.

▼M1

c) Sertifitseeritud hooldusorganisatsioon dokumenteerib kõik volitatud lennundustehniliste töötajate ja lennukõlblikkust kontrollivate töötajate andmed ning haldab volitatud lennundustehniliste töötajate ja lennukõlblikkust kontrollivate töötajate ajakohastatud nimekirja, kuhu on märgitud ka nende volituste ulatus; see nimekiri on osa organisatsiooni käsiraamatust vastavalt punkti M.A.604 alapunkti a alapunktile 5.

▼B

M.A.608 Komponendid, seadmed ja tööriistad

a) Organisatsioon: 1. tagab, et punktis M.A.609 osutatud tehnilistes dokumentides kindlaksmääratud seadmed ja tööriistad või nende hooldusorganisatsiooni käsiraamatus loetletud ja kontrollitud ekvivalendid on organisatsiooni sertifikaadi ulatuses valmis igapäevaste hooldustööde tegemiseks; ja. 2. tõendab, et tal on võimalik kasutada kõiki muid seadmeid ja tööriistu, mida kasutatakse üksnes harva.

b) Tööriistad ja seadmed tuleb üle kontrollida ning ametlikult tunnustatud standardi järgi kalibreerida. Organisatsioon dokumenteerib iga sellise kalibreerimise ja kasutatud standardi.

▼M5

c) Organisatsioon vaatab kõik saabuvad komponendid, standardvaruosad ja materjalid üle, liigitab need ja eraldab üksteisest asjakohaselt.

▼M6

M.A.609 Tehnilised normdokumendid

Sertifitseeritud hooldusorganisatsioonil peavad hoolduse, sealhulgas muudatus- ja remonditööde teostamiseks olema käesoleva lisa punktis M.A.401 või Vb lisa (osa ML) punktis ML.A.401 (vastavalt vajadusele) kindlaksmääratud kohaldatavad ja aktuaalsed tehnilised normdokumendid ning ta peab neid kasutama. Kliendi esitatavad tehnilised normdokumendid peavad organisatsioonil olema ja ta peab neid kasutama ainult hooldustööde tegemise ajal.

▼B

M.A.610 Töökäsud

Enne hooldustöid koostavad organisatsioon ja hooldust taotlev organisatsioon kirjaliku töökäsu, et määrata konkreetselt kindlaks tehtavad hooldustööd.

▼M6

M.A.611 Hooldusstandardid

Kõiki hooldustöid tehakse vastavalt käesoleva lisa A jao D alajao või Vb lisa (osa ML) A jao D alajao nõuetele, nagu on sätestatud artikli 3 lõikes 1.

M.A.612 Õhusõiduki hooldustõend

Kui kõik nõutavad õhusõiduki hooldustööd on kooskõlas käesoleva alajaoga lõpule viidud, antakse välja õhusõiduki hooldustõend vastavalt käesoleva lisa punktile M.A.801 või Vb lisa (osa ML) punktile ML.A.801, nagu on sätestatud artikli 3 lõikes 1.

M.A.613 Komponendi hooldustõend

a) Kui kõik nõutavad komponendi hooldustööd on kooskõlas käesoleva alajaoga lõpule viidud, antakse välja komponendi hooldustõend vastavalt käesoleva lisa punktile M.A.802 või Vb lisa (osa ML) punktile ML.A.802 (vastavalt vajadusele). Välja tuleb anda EASA vorm 1, välja arvatud nende komponentide puhul, mida hooldatakse vastavalt punkti M.A.502 alapunktile b või d, komponentide puhul, mis on valmistatud kooskõlas käesoleva lisa punkti M.A.603 alapunktiga c, ja komponentide puhul, mille kohta on Vb lisa (osa ML) punktis ML.A.502 sätestatud teisiti.

b) Komponendi hooldustõendi EASA vormil 1 võib genereerida arvutiandmebaasist.

▼M1

M.A.614 Hooldustööde ja lennukõlblikkuse kontrolli kirjed

▼M8

a) Sertifitseeritud hooldusorganisatsioon dokumenteerib kõikide tehtud tööde üksikasjad. Säilitada tuleb kõiki kirjeid, mida on vaja selle tõendamiseks, et kõik hooldustõendi (sh alltöövõtjate hooldustõendite) saamiseks vajalikud nõuded ning lennukõlblikkuse kontrolli sertifikaatide saamiseks vajalikud nõuded on täidetud.

b) Sertifitseeritud hooldusorganisatsioon esitab õhusõiduki omanikule või käitajale koopia igast hooldustõendist ning hooldustööde üksikasjalikest kirjetest, mis on seotud tehtud tööga ja mis on vajalikud selleks, et tõendada vastavust käesoleva lisa (osa M) punktile M.A.305 või Vb lisa (osa ML) punktile ML.A.305 (vastavalt vajadusele).

▼M1

c) Sertifitseeritud hooldusorganisatsioon säilitab kõikide hooldustööde kirjeid ja kõiki nendega seotud tehniliste normdokumentide koopiaid kolm aastat alates kuupäevast, mil ta andis välja hooldustõendi õhusõidukile või selle komponendile, millega tehtud tööd on seotud. ►M8 Lisaks säilitab ta kõikide lennukõlblikkuse kontrolli sertifikaatide väljaandmisega seotud kirjete koopiaid kolm aastat alates nende väljaandmise kuupäevast ning esitab nende koopiad ka õhusõiduki omanikule. ◄ 1. Kõnealuseid kirjeid tuleb säilitada nii, et need oleksid kaitstud kahjustuste, muutmise ja varguse eest. 2. Kogu varundamiseks kasutatavat arvutiriistvara hoitakse tööandmeid sisaldavast riistvarast eraldi ja keskkonnas, mis tagab selle säilimise heas seisukorras. 3. Kui sertifitseeritud hooldusorganisatsioon lõpetab tegevuse, annab ta kõik viimase kolme aasta jooksul säilitatud hooldustööde kirjed üle vastava õhusõiduki või komponendi viimasele omanikule või kliendile või paneb nad pädeva asutuse korralduse kohaselt hoiule.

▼M6

M.A.615 Organisatsiooni õigused

Käesoleva lisa A jao F alajao kohaselt sertifitseeritud hooldusorganisatsioon võib:

a) oma sertifikaadil ja käsiraamatus kindlaksmääratud kohtades hooldada iga õhusõidukit ja/või komponenti, milleks ta on sertifitseeritud;

b) korraldada eritööde tegemist hooldusorganisatsiooni järelevalve all mõnes teises nõuetekohaselt kvalifitseeritud organisatsioonis vastavalt hooldusorganisatsiooni käsiraamatus kirjeldatule;

c) hooldada iga õhusõidukit või komponenti, milleks ta on sertifitseeritud, mis tahes kohas, kui vajadus selle järele tekib põhjusel, et õhusõiduk on töökõlbmatu või et on vaja teha plaaniväliseid hooldustöid, kooskõlas hooldusorganisatsiooni käsiraamatus määratletud tingimustega;

d) anda pärast hooldustööde lõpuleviimist välja hooldustõendeid kooskõlas käesoleva lisa punktiga M.A.612 või M.A.613;

e) äriliseks lennutranspordiks mittekasutatavate ELA1 õhusõidukite puhul ja konkreetse loa olemasolu korral kontrollida lennukõlblikkust ning anda välja vastav lennukõlblikkuse kontrolli sertifikaat kooskõlas Vb lisa (osa ML) punktis ML.A.903 sätestatud tingimustega.

Organisatsioon võib hooldada üksnes õhusõidukeid või komponente, milleks ta on sertifitseeritud, ja üksnes siis, kui tal on olemas kõik selleks vajalikud tegevusruumid, seadmed, tööriistad, materjalid, tehnilised normdokumendid ja volitatud lennundustehnilised töötajad.

▼B

M.A.616 Organisatsiooni sisekontroll

Sertifitseeritud hooldusorganisatsioon korraldab tagamaks, et ta vastab jätkuvalt käesoleva alajao nõuetele, korrapäraseid sisekontrolle.

M.A.617 Muutused sertifitseeritud hooldusorganisatsioonis

Et pädeval asutusel oleks võimalik kontrollida käesoleva osa nõuete jätkuvat täitmist, teatab sertifitseeritud hooldusorganisatsioon sellele igast ettepanekust viia ellu järgmisi muudatusi enne nende elluviimist:

1. organisatsiooni nimi;

2. organisatsiooni asukoht;

3. organisatsiooni muud asukohad;

4. tegevjuht;

5. punkti M.A.606 alapunktis b nimetatud isikud;

▼M1

6. tööruumid, seadmed, tööriistad, materjalid, protseduurid, tööde maht ning volitatud lennundustehnilised töötajad ja lennukõlblikkust kontrollivad töötajad, kes või mis võivad mõjutada sertifikaadi kehtivust.

▼B

Kui ettepanek käsitleb töötajaid, keda organisatsiooni juhatus ei tunne, teatatakse sellest esimesel võimalusel.

M.A.618 Hooldusorganisatsiooni sertifikaadi kehtivus

▼M11

a) Jätkuvat lennukõlblikkust korraldava organisatsiooni sertifikaat kehtib kuni 24. märtsini 2022, kui on täidetud järgmised tingimused: ▼B 1. organisatsioon täidab jätkuvalt käesoleva osa nõudeid seoses punktis M.A.619 kindlaks määratud puudustega tegelemise tingimustega; ning 2. pädeval asutusel lubatakse organisatsiooni külastada, et kontrollida käesoleva osa nõuete jätkuvat täitmist selle poolt; ning 3. sertifikaadist ei ole loobutud ja seda ei ole kehtetuks tunnistatud;

b) Kui sertifikaadist loobutakse või see kehtetuks tunnistatakse, tagastatakse see pädevale asutusele.

M.A.619 Puudused

▼M6

a) Esimese astme puudus on iga oluline mittevastavus käesoleva lisa ja Vb lisa (osa ML) nõuetele, mis vähendab ohutustaset ja ohustab tõsiselt lennuohutust.

b) Teise astme puudus on iga mittevastavus käesoleva lisa ja Vb lisa (osa ML) nõuetele, mis võib vähendada ohutustaset ja ohustada lennuohutust.

▼B

c) Pärast punkti M.B.605 kohaste puuduste teatavakstegemist koostab hooldusorganisatsiooni sertifikaadi omanik parandusmeetmete kava ja tõendab pädevale asutusele sellega kokkulepitud aja jooksul veenvalt, et parandusmeetmed on rakendatud.

G ALAJAGU

JÄTKUVAT LENNUKÕLBLIKKUST KORRALDAV ORGANISATSIOON

M.A.701 Reguleerimisala

Käesolevas alajaos on sätestatud nõuded, millele organisatsioon peab vastama, et saada jätkuvat lennukõlblikkust korraldava organisatsiooni sertifikaat või et seda pikendataks.

M.A.702 Taotlemine

Jätkuvat lennukõlblikkust korraldava organisatsiooni sertifikaadi väljaandmist või muutmist taotletakse pädeva asutuse kehtestatud vormis ja viisil.

M.A.703 Sertifikaadi ulatus

a) Sertifitseerimise kinnituseks on VI liites esitatud sertifikaadi väljaandmine pädeva asutuse poolt.

▼M2

b) Alapunktist a olenemata peab kõnealune sertifikaat määruse (EÜ) nr 1008/2008 kohaselt lennutegevusloa saanud lennuettevõtjate puhul moodustama osa käitatavale õhusõidukile pädeva asutuse poolt välja antud lennuettevõtja sertifikaadist.

▼B

c) Sertifikaadiga hõlmatud tööd peavad olema kindlaks määratud jätkuva lennukõlblikkuse korraldamise käsiraamatus vastavalt punktile M.A.704.

M.A.704 Jätkuvat lennukõlblikkust korraldava organisatsiooni käsiraamat

a) Jätkuvat lennukõlblikkust korraldav organisatsioon peab esitama jätkuva lennukõlblikkuse korraldamise käsiraamatu, mis sisaldab järgmist: ▼M8 1. tegevjuhi allkirjastatud kinnitus selle kohta, et organisatsioon tegutseb pidevalt kooskõlas käesoleva lisa (osa M) ja Vb lisa (osa ML) (vastavalt vajadusele) nõuetega; ▼B 2. organisatsiooni poolt tehtavate tööde maht; ning 3. punkti M.A.706 alapunktides a, c, d ja i osutatud isiku(te) ametinimetus(ed) ja nimi (nimed); ning 4. punkti M.A.706 alapunktides a, c, d ja i osutatud isiku(te) vastutussuhteid kirjeldav organisatsiooni skeem; ning 5. punktis M.A.707 osutatud lennukõlblikkuse kontrolli tegevate töötajate nimekiri, täpsustades vajaduse korral töötajad, kellel on õigus välja anda punkti M.A.711 alapunkti c kohaseid lennulubasid; ning 6. tegevusruumide üldine kirjeldus ja asukoht; ning ▼M8 7. kord, mille järgi organisatsioon tagab vastavalt vajadusele kas käesoleva lisa (osa M) või Vb lisa (osa ML) nõuete täitmist, ning; ▼B 8. jätkuvat lennukõlblikkust korraldava organisatsiooni käsiraamatu muutmise kord ▼M2 9. sertifitseeritud õhusõidukite hooldusprogrammide nimekiri või selliste õhusõidukite puhul, mida määruse (EÜ) nr 1008/2008 kohaselt lennutegevusloa saanud lennuettevõtjad ei kasuta, alus- ja/või üldhooldusprogrammide nimekiri. ▼B

b) Jätkuvat lennukõlblikkust korraldava organisatsiooni käsiraamatu ja selle muudatused kiidab heaks pädev asutus.

c) Alapunkti b sätetest olenemata võidakse käsiraamatu väiksemaid muudatusi kiita heaks kaudse heakskiitmise menetluse teel. Kaudse heakskiitmise menetluses määratletakse lubatud väiksemad muudatused; jätkuvat lennukõlblikkust korraldav organisatsioon määratleb selle menetluse käsiraamatus ning selle kiidab heaks jätkuvat lennukõlblikkust korraldava organisatsiooni eest vastutav pädev asutus.

M.A.705 Tegevusruumid

Jätkuvat lennukõlblikkust korraldav organisatsioon annab punktis M.A.706 osutatud töötajate käsutusse sobivad kontoriruumid sobivas kohas.

M.A.706 Nõuded töötajatele

▼M8

a) Organisatsioon nimetab ametisse tegevjuhi, kes äriühingus vastutab selle eest, et kogu jätkuva lennukõlblikkuse korraldamisega seotud tegevust rahastatakse ja viiakse ellu kooskõlas käesoleva lisa (osa M) ja Vb lisa (osa ML) (vastavalt vajadusele) nõuetega.

▼M2

b) Määruse (EÜ) nr 1008/2008 kohaselt lennutegevusloa saanud lennuettevõtjate puhul on alapunktis a osutatud tegevjuhiks isik, kes vastutab organisatsiooni esindajana ka selle eest, et kogu organisatsiooni tegevus on rahastatud ning läbi viidud kooskõlas nõuetega, mis peavad olema täidetud lennuettevõtja sertifikaadi saamiseks.

▼M8

c) Ametisse nimetatakse isik või isikute rühm, kes vastutab selle eest, et organisatsioon täidab alati käesoleva lisa (osa M) ja Vb lisa (osa ML) kohaldatavaid nõudeid, mis on seotud jätkuva lennukõlblikkuse korraldamisega, lennukõlblikkuse kontrollimisega ja lennulubadega; See isik või isikute rühm allub tegevjuhile.

▼M2

d) Määruse (EÜ) nr 1008/2008 kohaselt lennutegevusloa saanud lennuettevõtjate puhul nimetab tegevjuht ametisse tegevusvaldkonna juhi. See isik vastutab alapunkti c kohaselt jätkuva lennukõlblikkuse korraldamise tööde juhtimise ja järelevalve eest.

▼B

e) Käitajaga lepingulises suhtes oleva, osa 145 alusel sertifitseeritud hooldusorganisatsiooni töötaja võib nimetada alapunktis d osutatud tegevusvaldkonna juhiks vaid pädeva asutuse sellekohasel nõusolekul.

f) Organisatsioonil peab eeldatavate tööde jaoks olema piisavalt töötajaid.

g) Kõikidel alapunktides c ja d osutatud isikutel peavad olema asjakohased õhusõiduki jätkuva lennukõlblikkusega seotud teadmised, taust ja kogemused.

h) Kõikide jätkuva lennukõlblikkuse korraldamisega tegelevate töötajate kutseoskused peavad olema dokumenteeritud.

▼M8

i) Organisatsioonid, kes pikendavad lennukõlblikkuse kontrolli sertifikaate kooskõlas käesoleva lisa (osa M) punkti M.A.711 alapunkti a alapunktiga 4 ja punktiga M.A.901 või Vb lisa (osa ML) punkti ML.A.901 alapunktiga c (vastavalt vajadusele), peavad nimetama vastavate volitustega isikud, kelle kiidab heaks pädev asutus.

▼B

j) Organisatsioon määrab kindlaks jätkuva lennukõlblikkuse korraldamise käsiraamatus punkti M.A.706 alapunktides a, c, d ja i osutatud isiku(te) ametinimetuse(d) ja nime(d) ning ajakohastab neid.

▼M2

k) Keerukate mootoriga õhusõidukite ja määruse (EÜ) nr 1008/2008 kohaselt lennutegevusloa saanud lennuettevõtjate poolt kasutatavate õhusõidukite puhul peab organisatsioon pädeva asutusega kooskõlastatud korras ja tingimustel kindlaks määrama ja kontrollima jätkuva lennukõlblikkuse korraldamise, kontrollimise ja kvaliteediaudititega tegelevate töötajate pädevust.

▼B

M.A.707 Lennukõlblikkuse kontrolli tegevad töötajad

a) ▼M8 Selleks et jätkuvat lennukõlblikkust korraldav sertifitseeritud organisatsioon oleks volitatud lennukõlblikkust kontrollima ja vajaduse korral lennulube välja andma, peavad tal olema asjakohased volitatud lennukõlblikkust kontrollivad töötajad, kes annavad välja I lisa (osa M) A jao I alajaos või Vb lisa (osa ML) A jao I alajaos kirjeldatud lennukõlblikkuse kontrolli sertifikaate või soovitusi, ning vajaduse korral lennulube vastavalt punkti M.A.711 alapunktile c: ▼M2 1. Määruse (EÜ) nr 1008/2008 kohaselt lennutegevusloa saanud lennuettevõtjate poolt kasutatavate õhusõidukite puhul ja õhusõidukite puhul maksimaalse stardimassiga üle 2 730 kg (välja arvatud õhupallid), peab neil töötajatel olema: a) vähemalt viis aastat jätkuva lennukõlblikkuse korraldamise kogemusi; b) III lisale (osa 66) vastav asjakohane litsents või lennundusalane- või muu samaväärne haridus; c) lennundustehniline kutseharidus ning d) asjaomaste kohustustega ametikoht sertifitseeritud organisatsioonis. e) Olenemata alapunktides a–d sätestatust, võib punkti M.A.707 alapunkti a alapunkti 1 alapunktis b sätestatud nõude asendada viieaastase kogemusega jätkuva lennukõlblikkuse korraldamisel lisaks neile aastatele, mida juba nõutakse punkti M.A.707 alapunkti a alapunkti 1 alapunktis a. 2. Õhusõidukite puhul, mida ei kasuta määruse (EÜ) nr 1008/2008 kohaselt lennutegevusloa saanud lennuettevõtjad, ja mille maksimaalne stardimass on kuni 2 730 kg (kaasa arvatud õhupallid), peab neil töötajatel olema: a) vähemalt kolm aastat jätkuva lennukõlblikkuse korraldamise kogemusi; b) III lisale (osa 66) vastav asjakohane litsents või lennundusalane- või muu samaväärne haridus; c) asjakohane lennundustehniline kutseharidus, ning d) asjaomaste kohustustega ametikoht sertifitseeritud organisatsioonis; e) Olenemata alapunktides a–d sätestatust, võib punkti M.A.707 alapunkti a alapunkti 2 alapunktis b sätestatud nõude asendada nelja-aastase kogemusega jätkuva lennukõlblikkuse korraldamisel lisaks neile aastatele, mida juba nõutakse punkti M.A.707 alapunkti a alapunkti 2 alapunktis a.

▼M1

b) Jätkuvat lennukõlblikkust korraldav sertifitseeritud organisatsioon saab enda poolt ametisse nimetatud töötajatele, kes kontrollivad lennukõlblikkust, anda loa üksnes siis, kui pädev asutus on nad ametlikult heaks kiitnud pärast seda, kui nad on pädeva asutuse või asjaomase organisatsiooni lennukõlblikkuskontrollitöötajate järelevalve all pädeva asutuse kinnitatud protseduuri kohaselt rahuldavalt sooritanud lennukõlblikkuskontrolli.

▼B

c) Organisatsioon tagab, et õhusõidukite lennukõlblikkuse kontrolle tegevatel töötajatel on tõendatavalt olemas asjakohased jätkuva lennukõlblikkuse korraldamise värsked kogemused.

d) Lennukõlblikkuse kontrolli töötajate tuvastamiseks kantakse iga selline töötaja koos oma loa viitega jätkuvat lennukõlblikkust korraldava organisatsiooni käsiraamatusse.

e) Organisatsioon peab registrit kõigi lennukõlblikkuse kontrolli töötajate kohta, lisades igaühe juurde tema asjakohase kvalifikatsiooni, kokkuvõtte tema kogemustest ja koolitustest jätkuva lennukõlblikkuse korraldamise valdkonnas ning koopia tema loast. Registri andmeid säilitatakse kuni kaks aastat pärast seda, kui lennukõlblikkuse kontrolli töötaja on organisatsioonist lahkunud.

M.A.708 Jätkuva lennukõlblikkuse korraldamine

▼M8

a) Organisatsioon tagab, et kogu jätkuva lennukõlblikkuse korraldamine toimub kooskõlas käesoleva lisa (osa M) A jao C alajaoga ja Vb lisa (osa ML) A jao C alajaoga (vastavalt vajadusele).

▼B

b) Jätkuvat lennukõlblikkust korraldav organisatsioon teeb iga hallatava õhusõiduki puhul järgmist: ▼M8 1. tagab õhusõiduki hooldusprogrammi, sealhulgas vajaduse korral töökindluse programmi väljatöötamise ja kontrollimise kooskõlas käesoleva lisa (osa M) punktiga M.A.302 või Vb lisa (osa ML) punktiga ML.A.302 (vastavalt vajadusele) nõuetega; 2. õhusõidukite puhul, mida kasutavad muud kui määruse (EÜ) nr 1008/2008 kohaselt lennutegevusloa saanud lennuettevõtjad, esitab koopia õhusõiduki hooldusprogrammist käesoleva lisa (osa M) punkti M.A.201 või Vb lisa (osa ML) punkti ML.A.201 (vastavalt vajadusele) kohaselt vastutavale omanikule või käitajale; ▼B 3. korraldab muudatus- ja remonditööde kinnitamist; ▼M8 4. tagab, et kõiki hooldustöid tehakse kooskõlas heakskiidetud hooldusprogrammiga, ning et hooldustõendeid antakse välja kooskõlas käesoleva lisa (osa M) A jao H alajaoga või Vb lisa (osa ML) A jao H alajaoga (vastavalt vajadusele); ▼B 5. tagab, et kõik kehtivad lennukõlblikkusdirektiivid ja käitamisdirektiivid, mis mõjutavad jätkuvat lennukõlblikkust, on täidetud; 6. tagab, et sertifitseeritud hooldusorganisatsioon kõrvaldab kõik plaanijärgse hoolduse käigus avastatud või teatatud defektid; 7. tagab, et õhusõiduk toimetatakse vajaduse korral asjakohase sertifitseeritud hooldusorganisatsiooni juurde; 8. koordineerib plaanijärgset hooldust, lennukõlblikkusdirektiivide rakendamist, kapitaalremontide vahelise ressursiga osade väljavahetamist ning komponentide ülevaatusi, tagamaks et kõiki töid tehakse nõuetekohaselt; 9. haldab ja hoiab alles kõiki jätkuva lennukõlblikkusega seotud kirjeid ja/või käitaja tehnilist päevikut; 10. tagab, et massi ja balansseeringu aruanne vastab õhusõiduki hetkeseisule.

▼M8

c) Kui keerukate mootoriga õhusõidukite või ärilise lennutranspordi lendudeks kasutatavate õhusõidukite või ärilisteks erilendudeks või äritegevuses osalevate sertifitseeritud koolitusorganisatsioonide tegevuseks kasutatavate õhusõidukite puhul ei ole jätkuvat lennukõlblikkust korraldaval organisatsioonil (CAMO) II lisa (osa 145) või käesoleva lisa (osa M) F alajao või Vd lisa (osa CAO) kohast luba, sõlmib organisatsioon koostöös käitajaga II lisa (osa 145) või käesoleva lisa (osa M) F alajao või Vd lisa (osa CAO) kohaselt sertifitseeritud organisatsiooni või mõne teise käitajaga kirjaliku hoolduslepingu, milles on kindlaks määratud käesoleva lisa (osa M) punkti M.A.301 alapunktides b, c, f ja g või Vb lisa (osa ML) punkti ML.A.301 alapunktides b–e kirjeldatud ülesanded, tagades nii, et kõiki hooldustöid teeb lõpptulemusena II lisa (osa 145) või käesoleva lisa (osa M) F alajao või Vd lisa (osa CAO) kohaselt sertifitseeritud hooldusorganisatsioon, ning määrates kindlaks käesoleva lisa (osa M) punkti M.A.712 alapunktis b osutatud kvaliteediülesannete toetuse.

d) Olenemata alapunktist c võib leping olla II lisa (osa 145), käesoleva lisa (osa M) F alajao või Vd lisa (osa CAO) kohaselt sertifitseeritud hooldusorganisatsioonile antud üksikute töökäskude vormis, kui tegemist on: 1. õhusõidukiga, mis vajab plaanivälist liinihooldust; 2. komponentide, kaasa arvatud mootorite hooldusega.

M.A.709 Dokumendid

a) jätkuvat lennukõlblikkust korraldaval sertifitseeritud organisatsioonil peavad käesoleva lisa (osa M) punktis M.A.708 osutatud jätkuva lennukõlblikkuse korraldamisega seotud ülesannete täitmiseks olema käesoleva lisa (osa M) punktis M.A.401 või Vb lisa (osa ML) punktis M.A.401 (vastavalt vajadusele) kindlaks määratud kohaldatavad ja aktuaalsed tehnilised normdokumendid ning ta peab neid kasutama. Need tehnilised normdokumendid võib esitada omanik või käitaja, kui sellise omaniku või käitajaga on sõlmitud asjakohane leping. Sel juhul peab jätkuvat lennukõlblikkust korraldav organisatsioon kõnealuseid dokumente säilitama ainult lepingu kehtivuse vältel, kui käesoleva lisa (osa M) punktist M.A.714 ei tulene teisiti.

b) Õhusõidukite puhul, mida kasutavad muud kui määruse (EÜ) nr 1008/2008 kohaselt lennutegevusloa saanud lennuettevõtjad, võib jätkuvat lennukõlblikkust korraldav sertifitseeritud organisatsioon koostada alus- ja/või üldhooldusprogrammid, et võimaldada esialgse sertifikaadi väljaandmist ja/või sertifikaadi ulatuse laiendamist ilma käesoleva lisa (osa M) I liites või Vb lisa (osa ML) I liites (vastavalt vajadusele) osutatud lepinguteta. Need alus- ja üldhooldusprogrammid ei välista siiski vajadust kehtestada nõuetele vastav õhusõiduki hooldusprogramm kooskõlas käesoleva lisa (osa M) punktiga M.A.302 või Vb lisa (osa ML) punktiga ML.A.302 (vastavalt vajadusele) õigeaegselt enne käesoleva lisa (osa M) punktis M.A.711 osutatud õiguste kasutamist.

M.A.710 Lennukõlblikkuse kontroll

Käesoleva lisa (osa M) punkti M.A.711 alapunkti b kohaselt sertifitseeritud organisatsioon teostab lennukõlblikkuse kontrolle kooskõlas käesoleva lisa (osa M) punktiga M.A.901 või Vb lisa (osa ML) punktiga ML.A.903 (vastavalt vajadusele).

▼B

M.A.711 Organisatsiooni õigused

a) Käesoleva lisa (osa M) A jao G alajao kohaselt sertifitseeritud jätkuvat lennukõlblikkust korraldav organisatsioon võib teha järgmist: ▼M2 1. korraldada sertifikaadis loetletud muude õhusõidukite kui määruse (EÜ) nr 1008/2008 kohaselt lennutegevusloa saanud lennuettevõtjate poolt kasutatavate õhusõidukite jätkuvat lennukõlblikkust; 2. korraldada määruse (EÜ) nr 1008/2008 kohaselt lennutegevusloa saanud lennuettevõtjate poolt kasutatava õhusõiduki jätkuvat lennukõlblikkust, kui see õhusõiduk on näidatud nii tema kui ka lennuettevõtja sertifikaadil; ▼B 3. lasta jätkuva lennukõlblikkuse korraldamisega seotud piiratud ülesandeid täita teisel organisatsioonil, kes on sõlminud temaga lepingu ja töötab tema kvaliteedisüsteemi järgi, nagu on näidatud sertifikaadil; ▼M8 4. käesoleva lisa (osa M) punkti M.A.901 alapunktis f või Vb lisa (osa ML) punkti ML.A.901 alapunktis c (vastavalt vajadusele) sätestatud tingimustel pikendada lennukõlblikkuse kontrolli sertifikaati, mille on välja andnud pädev asutus või muu organisatsioon või töötaja (vastavalt vajadusele); ▼M8 5. kiita vastavalt punkti ML.A.302 alapunkti b alapunktile 2 heaks õhusõiduki hooldusprogramm õhusõidukite puhul, mida hallatakse vastavalt Vb lisale (osa ML). ▼B

b) Liikmesriigis registreeritud jätkuvat lennukõlblikkust korraldav sertifitseeritud organisatsioon võib saada loa teostada punktis M.A.710 osutatud lennukõlblikkuse kontrolle ning: ▼M8 1. anda välja asjaomane lennukõlblikkuse kontrolli sertifikaat ja pikendada seda õigeaegselt kooskõlas käesoleva lisa (osa M) punkti M.A.901 alapunkti c alapunktis 2 või punkti M.A.901 alapunkti e alapunktis 2 või Vb lisa (osa ML) punkti ML.A.901 alapunktis c (vastavalt vajadusele) sätestatud tingimustega ning ▼B 2. anda registreerijaliikmesriigi pädevale asutusele soovitusi lennukõlblikkuse kontrolli teostamise kohta.

c) Jätkuvat lennukõlblikkust korraldaval